Το Αφηρημένο Blog: Ο φοιτητής που κλώτσησε τα 3 δισ. δολάρια του Ζάκερμπεργκ\nΤρία δισεκατομμύρια προσέφερε την περασμένη Παρασκευή ο Ζάκερμπεργκ στους νεαρούς φοιτητές, σύμφωνα με τη «Γουόλ Στριτ Τζέρναλ». Αλλά αυτοί αρνήθηκαν την προσφορά του. Δεν του πούλησαν το Snapchat, παρά το ότι το νέο μέσο κοινωνικής δικτύωσης δεν έχει βγάλει ακόμη ούτε μισό δολάριο κέρδος. Σύμφωνα με άρθρο στα "Νέα", επρόκειτο για τη δεύτερη προσφορά. Η πρώτη ήταν "μόνο" 1 δισ. δολάρια.\nΤην επομένη ημέρα της δεύτερης προσφοράς του Ζάκερμπεργκ, σύμφωνα με τον ινδοαμερικανό εξειδικευμένο στα τεχνολογικά ζητήματα συγγραφέα Ομ Μαλίκ, ο Ιβαν Σπίγκελ δέχθηκε και άλλη πρόταση εξαγοράς, αυτή τη φορά αυτή από κάποια κινεζική εταιρεία συμμετοχών με την επωνυμία Tencent Holdings. Η κινεζική εταιρεία προσέφερε 4 δισ. δολάρια για να αποκτήσει το ζημιογόνο Snapchat, αλλά και η προσφορά αυτή απορρίφθηκε.\nΙδιαίτερο ενδιαφέρον, σύμφωνα πάντα με το άρθρο στα "Νέα", έχει η λειτουργία του Snapchat.\nΟ χρήστης ανεβάζει ένα κείμενο ολίγων λέξεων, μια φωτογραφία ή ένα μικρό βίντεο, που δεν είναι όμως ορατό από όλους τους φίλους του, όπως στο facebook.\nΑπευθύνεται σε επιλεγμένους παραλήπτες, που έχουν χρόνο από μόλις 1 έως 10 δευτερόλεπτα για να διαβάσουν το κείμενο και να δουν τη φωτογραφία ή το βίντεο. Μετά την παρέλευση του ελάχιστου αυτού χρόνου το γραπτό ή οπτικό μήνυμα εξαφανίζεται χωρίς να αφήσει ηλεκτρονικά ίχνη. Χωρίς να αφήσει, δηλαδή, σημάδια που ανιχνεύονται από τους συνήθεις περίεργους, δηλαδή γονείς, συζύγους και εργοδότες. Όλοι θα στοιχημάτιζαν ότι οι μυστικές υπηρεσίες είναι σε θέση να διαβάζουν και να αποθηκεύουν ακόμη και τα μηνύματα ή τις εικόνες του ενός δευτερολέπτου.\nΔυστυχώς εδώ ακριβώς κρύβεται και η αδυναμία του Snapchat να βγάλει κέρδη: οι διαφημιζόμενοι δεν πληρώνουν για να δει ο κόσμος μόνο για μια στιγμή το προϊόν τους. Και δεν είναι λίγα τα 350.000 στιγμιαία μηνύματα που ανταλλάσσονται καθημερινά μέσω αυτού.\nΠηγή: από το www.tanea.gr στις 20.11.2013


Coca Cola : Σε μποϊκοτάζ καλούν οι εργαζόμενοι ! | Plateia Molaon\n> Ανακοινώσεις, Δράσεις, Επικαιρότητα - σχολιασμός, Ελεύθερη Έκφραση (Δεν εκπροσωπεί τη Λαϊκή Συνέλευση)!, Καλέσματα, Προτάσεις\t> Coca Cola : Σε μποϊκοτάζ καλούν οι εργαζόμενοι !\tCoca Cola : Σε μποϊκοτάζ καλούν οι εργαζόμενοι !\nΚόκκινη κάρτα στην Coca Cola-Μποϊκοτάζ μέχρι τη νίκη\nΚαμπάνια μποϊκοτάζ των προιόντων της Coca Cola ανακοίνωσαν οι εργαζόμενοι της επιχείρησης που στο πλευρό τους έχουν το Εργατικό Κέντρο Θεσσαλονίκης, σωματεία και την τοπική κοινωνία. Η “κόκκινη κάρτα” στην Coca Cola βγαίνει έπειτα από 1 μήνα απεργιών και κινητοποιήσεων των εργαζομένων στο εργοστάσιο Θεσσαλονίκης με αίτημα την ανάκληση των απολύσεων 33 συναδέλφων τους του τομέα της διακίνησης προιόντων. Σύμφωνα με όσα ανέφερε σε συνέντευξη τύπου ο πρόεδρος του επιχειρησιακού σωματείου, Γρηγόρης Παπαδόπουλος, η επιχείρηση παρουσιάζει κερδοφορία εκατομμυρίων ευρώ, τη στιγμή που τα τελευταία χρόνια έχουν γίνει περίπου 1.000 απολύσεις με πρόσχημα την κρίση.\nΟι εργαζόμενοι ισχυρίζονται ότι βρίσκεται σε εξέλιξη πρόγραμμα αναδιάρθρωσης της εταιρίας με κεντρικούς πυλώνες την παραχώρηση σε εργολάβους κλάδων της παραγωγής και της διακίνησης και την παράλληλη μεταφορά του αρχικού σταδίου παραγωγής των προιόντων στη Βουλαγαρία. Όπως μάλιστα αναφέρει η επιχείρηση στις γραπτές εξηγήσεις που έδωσε στους εργαζόμενους, η ανάληψη της διακίνησης των προιόντων από εργολάβους θα εξοικονομήσει στην επιχείρηση περίπου 1εκ ευρώ σε ετήσια βάση.\nΠαράλληλα οι εργαζόμενοι της Coca Cola έκαναν ιδιαίτερη αναφορά στην στάση των ΜΜΕ, καταγγέλοντας ότι έχει επιβληθεί μια άτυπη ομερτά, έπειτα από παρέμβαση της εταιρίας στα εμπορικά τμήματα των εκδοτικών συγκροτημάτων. Μάλιστα κατήγγειλαν ότι η επικοινωνιακή τρομοκρατία είναι τέτοια που ακόμη και η δημοτική TV100 αρνήθηκε να προβάλει ανακοίνωση των εργαζομένων.\nΈπειτα από 1 μήνα κινητοποιήσεων οι εργαζόμενοι προτίθενται να συνεχίσουν με 48ωρες επαναλαμβανόμενες απεργίες, μέχρι τηνν ανάκληση των απολύσεων, ενώ παράλληλα ξεκινούν την καμπάνια του μποικοτάζ των προιόντων. Η στήριξη της κοινωνίας όπως ανέφεραν είναι μεγάλη και οι πρώτες ζημιές στο τζίρο της επιχείρησης έχουν ήδη φανεί.\nΚόκκινη κάρτα λοιπόν στην Coca Coca, που μπορεί να διαφημίζει ότι “Πρώτα ο άνθρωπος”, αλλά μάλλον ξεχνά δικούς της ανθρώπους.\n2 νέες ‘πατέντες’ εισάγει το υπουργείο Υγείας: απογευματινά χειρουργεία επί πληρωμή και έξωση σε ψυχικά ασθενείς !!!


70 Κέικ ideas in 2021 | κέικ, ιδέες για φαγητό, μαγειρική\nCollection by Tiritidoueleni • Last updated 1 day ago\nLemon RecipesGreek RecipesCake RecipesDessert RecipesGreek SweetsGreek DessertsFood Network RecipesCooking RecipesPastry Design\nΦοβερό κέικ λεμόνι με κρέμα λεμόνι\nΗ Συνταγή είναι από κ. Πετρινα Μπαρδανη – “Οι Νεες Συνταγες της μελι-τζ-Αννας”. ΥΛΙΚΑ Κρέμα […]\nBhg RecipesApple Pie RecipesFruit RecipesSweet RecipesCookie RecipesDessert RecipesGreek SweetsGreek DessertsApple Desserts\nGreek SweetsGreek DessertsGreek RecipesSweets RecipesGourmet RecipesCake RecipesSweets CakeCupcake CakesTsoureki Recipe\nGreek CakeEat GreekGreek SweetsGreek DessertsBaking RecipesCake RecipesDessert RecipesCheesecake CakeCake Creations\nΤο πιο αφράτο και γευστικό κέικ βανίλιας\nΗ Συνταγή είναι από κ. Tzeni Tsanaktsidou – “ΑΓΑΠΑΜΕ ΜΑΓΕΙΡΙΚΗ!!!!! ΑΓΑΠΑΜΕ ΖΑΧΑΡΟΠΛΑΣΤΙΚΗ!!!!!!”. ΥΛΙΚΑ: 5 αυγα, […]\nGreek DessertsGreek RecipesGreek CakeSweet CornerChristmas BakingGood MoodFood And DrinkSweetsCooking\nΒασιλόπιτα Χωρίς Μίξερ σαν κέικ με γλάσο (Συνταγή Ζαχαροπλαστείου)\nΣυνταγή ζαχαροπλαστείου για βασιλόπιτα χωρίς μίξερ, με μαστίχα γιαούρτι & γλάσο λευκής σοκολάτας. Μία εύκολη για βασιλόπιτα αφράτη με εκτέλεση σε βίντεο.\nSweets RecipesCake RecipesCooking RecipesGreek SweetsSweet BunsFood GalleryBrownie CakePavlovaSweet And Salty\nΚέικ με κρέμα και μαρμελάδα\nΚέικ με κρέμα και μαρμελάδα ΥΛΙΚΑ ΓΙΑ ΤΟ ΚΕΙΚ 2 1/2 κούπες φαρίνα 3/4 κούπας ζαχαρη 1/2 κούπα σπορέλαιο 1/2 κούπα ξινόγαλα 4 αβγά 2 βανίλιες ξύσμα πορτοκαλιού 1 πρέζα αλάτι ΥΛΙΚΆ ΓΙΑ ΤΗΝ ΚΡΈΜΑ 2 κούπες γάλα (500ΓΡ.) 1/2 κούπα ζάχαρη 1/2 κούπα κορν φλάουρ 2 βανίλιες ΥΛΙΚΑ\nGreek DessertsGreek RecipesBaby Food RecipesCake RecipesCookbook RecipesCooking RecipesGreek PastriesBulgarian RecipesSweets Cake\nGreek DessertsGreek SweetsFruit PieConfectioneryChocolate CakeSweet ToothMuffinsBakeryFood Porn\nΚέικ με κεράσια !!!\nΥλικά 5 αυγά σε θερμοκρασία δωματίου 1 κούπα ζάχαρη 1 κούπα καλαμποκέλαιο 1 κούπα φάντα πορτοκαλάδα με ανθρακικό 2 μισή κούπες αλε...\nGreek SweetsGreek DessertsGreek RecipesCooking CakeCooking RecipesNo Bake CakeNo Bake CookiesCake RecipesDessert Recipes\nGreek RecipesCake CookiesBanana BreadCheesecakeDesertsSweetsXmasFoodCakes\nΚέικ καρύδας με ζαχαρούχο !!!\nΥΛΙΚΑ 1 ½ κούπα αλεύρι για όλες τις χρήσεις ¾ κουταλάκι του γλυκού μπέικιν πάουντερ ½ κουταλάκι του γλυκού αλάτι 2 βανιλίνες ½ κούπα ζάχα...\nPastry ArtGreek RecipesKitchen LivingCornbreadFood And DrinkSweetsEatEthnic RecipesLemon\nΚέικ Αφρός που Λιώνει στο Στόμα (Χωρίς μίξερ) When | have a few minutes | Make this cake !!Soft cake\nΌταν δεν έχετε πολύ χρόνο φτιάξτε αυτό το εύκολο και Πεντανόστιμο Κέικ πορτοκαλιού!!Είναι τόσο αφράτο και δεν τρίβεται! Δοκιμάστε το!!Μην ξεχνάτε να κάνετε ε...


Στα… βαθιά με Πανιώνιο! | athlitiko\nΣτα… βαθιά με Πανιώνιο!\nΟΑΧ | 7 Φεβρουαρίου 2016, 0:08\nΜια δύσκολη αποστολή περιμένει την Κυριακή (7/2) τον Ομιλο Αντισφαίρισης Χανίων, ο οποίος καλείται να αντιμετωπίσει μία από τις καλύτερες ομάδες της Α2 εθνικής κατηγορίας, τον Πανιώνιο στο πλαίσιο της 15ης αγωνιστικής.\nΟ ΟΑΧ προέρχεται από αγωνιστική απραξία, καθώς λόγοι ανωτέρας βίας δεν επέτρεψαν την περασμένη εβδομάδα να βρεθεί στην Αθήνα και να δώσει το παιχνίδι με τον Φάρο Κερατσινίου. Ως εκ τούτου, το ματς αυτό θα σημάνει ουσιαστικά την επιστροφή του στην αγωνιστική δράση, με το έργο των παικτριών του Στέλιου Καρκανάκη απέναντι στην 2η ομάδα της βαθμολογίας να θεωρείται πολύ δύσκολο.\n«Είναι ένα δύσκολο παιχνίδι για μας αλλά είμαστε προετοιμασμένοι και θα παλέψουμε για το καλύτερο», σημειώνει ο τεχνικός του ΟΑΧ, για να συνεχίσει: «Δεν φοβόμαστε, τους σεβόμαστε και θα προσπαθήσουμε για το καλύτερο, χωρίς άγχος. Η ομάδα μας είναι σε καλή κατάσταση, καθώς δουλέψαμε και αυτή την εβδομάδα και ευελπιστώ ότι θα παρουσιάσουμε μια καλή εικόνα».\nΑναλυτικά οι παίκτριες στις οποίες υπολογίζει ο Στέλιος Καρκανάκης είναι οι εξής: Βαρυπατάκη, Γαλητσιάνου, Ζύφι, Καραβέλη, Κασωμένου, Μοσχοπούλου, Μπρέλλου, Παπαδοκοκολάκη, Πρασιανάκη, Σκορδυλάκη, Σταχτιάρη και Φουράκη.\nΤο ματς έχει προγραμματιστεί να ξεκινήσει στις 2.30 μ.μ. στο κλειστό γυμναστήριο Κλαδισσού.\nΣαν το παλιό καλό κρασί η Ψυχογιού…


Πέμπτη, 30 Ιουνίου 2016 13:23\nΑναλυτικά το πενθήμερο πρόγραμμα έχει ως εξής: Ημέρα 1η Από τον μύθο στην ιστορία Κάθε τόπος της πατρίδας μας έχει τον δικό του μύθο. Άραγε ποιος είναι ο μύθος της πόλης μας; Με αφορμή την αφήγηση του μύθου του Εύμηλου και του Ανθεία τα παιδιά θα ταξιδέψουν στον χρόνο, θα έρθουν σε επαφή με τους ανθρώπους εκείνης της μακρινής εποχής και θα ανακαλύψουν τα «ίχνη» τους στα αντικείμενα του Μουσείου. Στο τέλος θα εικονογραφήσουν με τον δικό τους τρόπο τον μύθο που άκουσαν.\nΗμέρα 2η Μια φορά κι έναν καιρό στη Βούντενη\nΗμέρα 3η Παίζω, παίζεις…παίζουμε Όλα άρχισαν όταν ο Νικοκλής έχασε το σακουλάκι με τους αστραγάλους τους. Άραγε τι να συνέβη; Μήπως κάποιος τους έκλεψε; Η ιστορία του Νικοκλή αποτελεί το μέσο για να μάθουν τα παιδιά για τα αρχαία παιχνίδια, να γνωρίζουν τα υλικά κατασκευής τους και τον τρόπο που παίζονταν. Στη συνέχεια ανακαλύπτουν τα παιχνίδια που βρίσκονται στο Μουσείο και κατασκευάζουν ένα αρχαίο παιχνίδι.\nΗμέρα 4η Το δώρο του Απόλλωνα\nΗμέρα 5η Γραφέων ίχνη Πώς γεννήθηκε η γραφή; Ποια ήταν τα υλικά της γραφής; Πώς έμοιαζε το αρχαίο ελληνικό αλφάβητο; Τα παιδιά θα γνωρίσουν τη ιστορία της γραφής, θα ανακαλύψουν τα διαφορετικά είδη γραφής που υπάρχουν στα εκθέματα του Μουσείου και τέλος με οδηγό το αρχαίο ελληνικό αλφάβητο θα γράψουν το όνομά τους σε πήλινα όστρακα.


πείνα | MAXMAG | Πολιτισμός, Τέχνες, Διασκέδαση, Ομορφιά\n20 Ιουλίου 2020 , Από Χαρά Καλαϊτζίδου\nΣυνταγές της πείνας στην κατοχική Ελλάδα\nΒασισμένο στο βιβλίο της Ε. Νικολαΐδου “Οι συνταγές… της πείνας”. Η πείνα στην Ελλάδα του 1941-1944 υπήρξε το αποτέλεσμα των αυθαιρεσιών των δυνάμεων του Άξονα. Τα περισσότερα θύματα του λιμού βρίσκονταν στα μεγάλα αστικά κέντρα της χώρας. Ιδιαίτερα ο πρώτος κατοχικός χειμώνας του 1941-1942 υπήρξε ο πιο πολύνεκρος. Στην Αθήνα και τον Πειραιά υπολογίζεται ότι […]\n21 Ιανουαρίου 2020 , Από Γιάννης Καραγιωργάκης\nΗ έννοια του λιμού έρχεται στο προσκήνιο κάθε φορά που κάποια περιοχή μαστίζεται από μεγάλη έλλειψη τροφίμων, η οποία μπορεί να προκληθεί από ποικίλους παράγοντες: λόγω πολέμου, λόγω υψηλού πληθωρισμού, λόγω κυβερνητικών επιλογών και πρακτικών κλπ. Κάθε κατοικημένη περιοχή του πλανήτη έχει περάσει από φάσεις λιμού στην ιστορία της. Στην Ελλάδα της περιόδου 1941 – 44, […]\n22 Φεβρουαρίου 2018 , Από Άννα Στίλλο\nΣυναισθηματικό φαγητό: Πώς μπορώ να το σταματήσω;\nΣε όλους μας έχει συμβεί όταν είμαστε στεναχωρημένοι, θυμωμένοι, απογοητευμένοι, υπό συνθήκες ακόμα και χαρούμενοι, να “πέφτουμε με τα μούτρα” στο φαγητό. Πως εξηγείται όμως αυτή η απρόσμενη λαιμαργία; Υπάρχει άρρηκτη σχέση ανάμεσα στο φαγητό και την ψυχολογία μας. Η ψυχολογική μας κατάσταση επηρεάζει σε μεγάλο βαθμό τη διατροφή μας. Αυτό συμβαίνει διότι έχουμε δυο […]


Ονομα για Προσευχή - www.alkiviadisfiladelfos.com\nΣΕ "ΠΟΙΟ" ΟΝΟΜΑ και "ΠΩΣ" ΠΡΕΠΕΙ ΝΑ ΠΡΟΣΕΥΧΟΜΑΣΤΕ;\nΤΙ ΜΑΣ ΑΠΟΚΑΛΥΠΤΕΙ Η ΒΙΒΛΟΣ;\nΔημοσιεύτηκε αρχικά στο facebook στις 27 Μαρτίου 2012 και συμπληρώθηκε μεταγενέστερα στις 24 Ιουλίου 2012\nΕπανεκδόθηκε με βελτιωμένη ύλη και δημοσιεύθηκε σε site & facebook στις 24.04.2021\n1. Η ΜΕΓΑΛΗ ΣΥΓΧΥΣΗ\nΈνα θέμα που είναι πολύ ζωτικό για μια νικηφόρα πνευματική ζωή και που αποτελεί ένα ισχυρό όπλο του πιστού εναντίον του Διαβόλου και των πονηρών δυνάμεών του είναι η ΠΡΟΣΕΥΧΗ. Εδώ όμως δεν θα ασχοληθούμε με αυτή κάθ’ εαυτή την προσευχή, αλλά με ένα ιδιαίτερο χαρακτηριστικό της, που συνήθως παραβλέπεται από την πλειοψηφία των αναγεννημένων πιστών, αλλά που αποτελεί το ισχυρό θεμέλιο πάνω στο οποίο στηρίζεται η προσευχή και αφορά «ΠΩΣ ή σε ΠΟΙΟ όνομα πρέπει να προσευχόμαστε». Για το θέμα της προσευχής πολλοί πιστοί έχουν μεγάλη ΣΥΓΧΥΣΗ. Δεν ξέρουν εάν πρέπει να προσεύχονται μόνο στον ΠΑΤΕΡΑ, ή μόνο στον ΥΙΟ, ή και στους ΔΥΟ. Εάν δεν έχουμε επίγνωση σε ΠΟΙΟΝ πρέπει να προσευχόμαστε, άρα δεν έχουμε αποκάλυψη της ΑΛΗΘΕΙΑΣ.\nΟ εχθρός της ψυχής μας, ο Διάβολος, κτύπησε κατευθείαν και με ευστοχία στο κέντρο του προβλήματος και έφερε τον πιστό σε μια κατάσταση πνευματικού ύπνου και αδράνειας, ώστε να μη δίνει στο σωτήρα του και στον Κύριό του λατρεία «εν Πνεύματι και αληθεία» (Ιωάννης Δ/4:24). «Εν ΠΝΕΥΜΑΤΙ λατρεία» σημαίνει, όχι να δίνουμε μια ξερή, τυπική και από συνήθεια λατρεία στον Θεό, αλλά να Του δίνουμε όλο το είναι μας και όλο τον εαυτό μας, να λατρεύουμε τον Κύριο με το άγιο Πνεύμα Του, με το οποίο μας έχει βαπτίσει. «Εν ΑΛΗΘΕΙΑ λατρεία» σημαίνει να Τον λατρεύουμε με ΑΛΗΘΕΙΑ, έχοντες δηλαδή πλήρη επίγνωση για το ποιος είναι ο Κύριος που υψώνουμε και δοξάζουμε και όχι να γίνεται προσευχή με πολύπλοκα και ασύνδετα μεταξύ τους νοήματα.\nΓια τη σύγχυση που υπάρχει σε πολλούς πιστούς, που δεν έχουν επίγνωση σε ΠΟΙΟ όνομα ή σε ΠΟΙΟΝ Κύριο πρέπει να απευθύνουν την προσευχή τους, θα κάνω τέσσερις αναγκαίες επισημάνσεις, που για πολλούς είναι μεν γνωστές, αλλά ίσως να μην έχουν δώσει την πρέπουσα σημασία:\n(1) Όλοι μας έχουμε ακούσει δεκάδες πιστούς διαφόρων ομολογιών να προσεύχονται απευθείας στον Ιησού Χριστό και να λέγουν: «Κύριε Ιησού, Σ’ ευχαριστώ που με έσωσες και που μ’ ελευθέρωσες……κλπ....»και στο τέλος λέγουν «…όλα αυτά τα ζητώ στο ΟΝΟΜΑ του Χριστού!». Το εύλογο ερώτημα είναι «Μα, αφού προσεύχονται απευθείας στον Ιησού, πώς στο τέλος λέγουν ΣΤΟ ΟΝΟΜΑ ΤΟΥ ΙΗΣΟΥ ΤΑ ΖΗΤΩ ΟΛΑ ΑΥΤΑ;» Αυτές είναι προσευχές χωρίς ΑΛΗΘΕΙΑ, είναι προσευχές που έχουν μέσα τους σκοτάδι και μυστήριο.\n(2) Σε πάρα πολλές συναθροίσεις (τοπικές εκκλησίες, κλπ) παρατηρούμε όλοι να προσεύχονται με τον ίδιο τρόπο και χρησιμοποιώντας και τις ίδιες εκφράσεις. Σε ελάχιστες περιπτώσεις βλέπουμε κάποιον να ξεφεύγει και να διαφοροποιείται από το τυποποιημένο πλαίσιο της προσευχής. Ότι συνήθως αναφέρει ο πρώτος στην προσευχή, το συνεχίζουν και οι υπόλοιποι.\n(3) Πολλοί πιστοί, που δεν έχουν αποκάλυψη και επίγνωση για το «ποιος είναι ο Κύριος» που υψώνουν, που λατρεύουν και δοξάζουν, ομολογούν συχνά ότι προσεύχονται και στον Πατέρα και στον Υιό, επειδή δεν ξέρουν ποιο είναι το σωστό, έτσι προσευχόμενοι και στους δύο πιστεύουν ότι δεν κάνουν λάθος και ευαρεστούν τον Θεό. Απευθύνουν δηλαδή την προσευχή τους και στον Πατέρα και στον Υιό, κάνοντας εναλλαγή ονομάτων, λέγοντας: «Πατέρα ουράνιε, Σε ευχαριστώ που…κλπ.» και σε συνεχίζουν την προσευχή, λέγοντας «…Κύριε Ιησού Σε ευχαριστώ που πέθανες για μένα….κλπ» Και μέχρι να τελειώσει η προσευχή τους, πότε απευθύνονται στον Πατέρα και πότε στον Υιό.\n(4) Ο πιο συνηθισμένος τρόπος προσευχής που ακούγεται κατά κόρον από τη συντριπτική πλειοψηφία των πιστών είναι η φράση «Πατέρα ουράνιε στο όνομα του Ιησού Χριστού, ζητώ Εσύ να …..κλπ» και στο τέλος χρησιμοποιούν και τη φράση «…στο όνομα του Ιησού εν Πνεύματι αγίω». Αυτός ο τύπος της προσευχής, όπως θα εξηγήσω στη συνέχεια, δεν έχει ισχυρά ερείσματα μέσα από τον Λόγο του Θεού, καθόσον δεν εφαρμοζόταν από τους αποστόλους και γενικά από την πρώτη εκκλησία. Όσοι την έχουν υιοθετήσει στηρίζονται στο Ιωάννης Ις΄/16:23, παρερμηνεύοντας την εντολή του Ιησού.\nΓια να μην υπάρχει σύγχυση και άγνοια σε ποιο όνομα πρέπει να απευθύνουμε την προσευχή μας, ασφάλειά μας σε αυτό είναι να γνωρίζουμε τι εφάρμοζαν οι απόστολοι και τι μας διδάσκει ο Λόγος του Θεού για το θέμα αυτό.\n2. Η ΕΝΤΟΛΗ ΤΟΥ ΙΗΣΟΥ «ΕΝ ΤΩ ΟΝΟΜΑΤΙ ΜΟΥ»\nΟ Ιησούς είπε «Και εν εκείνη τη ημέρα δεν θέλετε ζητήσει παρ' Εμού ουδέν. Αληθώς, αληθώς σας λέγω ότι,όσα αν αιτήσητε παρά του Πατρός ΕΝ ΤΩ ΟΝΟΜΑΤΙ ΜΟΥ, θέλει σας δώσει» (Ιωάννης Ις΄/16:23, Βλέπε και ΙΕ/15:16). Η λέξη «όνομα» σημαίνει «ιδιότητα» και με ποια ιδιότητα ήρθε ο Ιησούς; Ήρθε με την ιδιότητα του ΜΕΣΙΤΗ, του ΣΩΤΗΡΑ μας. Άρα, όταν θέλουμε κάτι από τον Πατέρα, σε ποιον θα πρέπει να απευθυνόμαστε; Στον μεσίτη Ιησού, γιατί σε Αυτόν δόθηκε «ΠΑΣΑ ΕΞΟΥΣΙΑ εν ουρανώ και επί γης»(Ματθαίος ΚΗ/28:19). Αυτό είναι το περιεχόμενο της εντολής αυτής του Ιησού, άλλωστε ο ίδιος έδωσε την ερμηνεία αυτή στους μαθητές Του, πιο πριν, όταν τους είπε «Καιό,τι αν ζητήσητε ΕΝ ΤΩ ΟΝΟΜΑΤΙ ΜΟΥ, θέλω κάμει τούτο, διά να δοξασθή ο Πατήρ εν τω Υιώ. Εάν ζητήσητέ τι ΕΝ ΤΩ ΟΝΟΜΑΤΙ ΜΟΥ, Εγώ θέλω κάμει αυτό» (Ιωάννης ΙΔ/14:13-14).\nΕνώ στο εδάφιο Ις΄/16:23 λέγει ο Πατέρας «θέλει σας δώσει», στο εδάφιο ΙΔ/14:14 λέγει Εγώ «θελω κάμει τούτο….Εγώ θέλω κάμει αυτό», μήπως υπάρχει αντίφαση στα εδάφια αυτά; Όχι, εάν εφαρμόσουμε το περιεχόμενο της εντολής και Του το ζητήσουμε «εν τω ονόματί Του», δηλαδή με την ιδιότητά Του ως ΜΕΣΙΤΗ. Το διευκρινίζει ο Ιησούς «Εγώ θα το κάνω αυτό» και γιατί θα το κάνει; Για να δοξασθεί ο Πατέρας που κατοικεί χωρίς μέτρο μέσα Του.\nΣτο Μάρκος Ις΄/16:16-18ο Ιησούς έδωσε τη γενική εντολή προς όλη την εκκλησία Του, λέγοντας: «Εν τω ονόματί ΜΟΥ θέλουσιν εκβάλλει δαιμόνια· θέλουσι λαλεί νέας γλώσσας....»και οι απόστολοι είχαν επίγνωση τι σήμαιναν αυτά τα λόγια του Ιησού και εφάρμοζαν την εντολή που ο Ιησούς τους έδωσε.\nΣε πολλές περιπτώσεις ο Ιησούς μας προτρέπει να ενεργούμε«ΕΝ ΤΩ ΟΝΟΜΑΤΙ ΤΟΥ». Δυστυχώς όμως σήμερα γίνεται από τους πιστούς «κατά γράμμα» εφαρμογή του Ιωάννης Ις΄/16:23 και αντί να προσεύχονται με δύναμη και εξουσία ΑΠΕΥΘΕΙΑΣ στο όνομα του ΙΗΣΟΥ και ο Διάβολος να συντρίβεται, προσεύχονται με τη στερεότυπη φράση «Πατέρα ουράνιε, στο όνομα του Ιησού ζητώ …κλπ». Οι μαθητές του Ιησού και γενικά η πρώτη αποστολική εκκλησία είχαν αποκάλυψη τι σήμαινε η εντολή του Ιησού «εν τω ονόματί Μου» και εφάρμοζαν σε κάθε περίπτωση το περιεχόμενο της εντολής και όχι την κατά γράμμα επανάληψη της φράσης, όπως θα δούμε στα αμέσως παραδείγματα που ακολουθούν.\n3. ΤΙ ΕΦΑΡΜΟΖΕ Η ΠΡΩΤΗ ΕΚΚΛΗΣΙΑ\n(1) ΠΡΑΞΕΙΣ Γ/3:6 «...Ο δε Πέτρος είπεν· Αργύριον και χρυσίον εγώ δεν έχω· αλλ' ό,τι έχω, τούτο σοι δίδω· εν τω ονόματι του Ιησού Χριστού του Ναζωραίου σηκώθητι και περιπάτει».Μετά την Πεντηκοστή, ο Πέτρος και ο Ιωάννης, όταν συνάντησαν τον εκ γενετής χωλό μπροστά στην Ωραία Πύλη, δεν του είπαν «Ουράνιε Πατέρα, στο όνομα του Ιησού, ας γίνει υγιής αυτός ο άνθρωπος…», αλλά με θάρρος τον διέταξαν ΑΠΕΥΘΕΙΑΣ στο όνομα του Ιησού να σηκωθεί. Εφάρμοσαν το περιεχόμενο της εντολής του Ιησού.\n(2) ΠΡΑΞΕΙΣ Ζ/7:59 «Και ελιθοβόλουν τον Στέφανον, επικαλούμενον και λέγοντα· Κύριε ΙΗΣΟΥ, δέξαι το πνεύμά μου».Όταν λιθοβολούσαν το Στέφανο, αυτός επικαλέστηκε ΑΠΕΥΘΕΙΑΣ τον Ιησού, δεν είπε «Πατέρα ουράνιε, στο όνομα του Ιησού, δέξαι το πνεύμα μου», παρ’ όλο που η Γραφή αναφέρει ότι είδε «την δόξαν του Θεού, και τον Ιησούν ιστάμενον εκ δεξιών του Θεού». Ο Στέφανος ήξερε σε ποιον απευθυνόταν και είχε επίγνωση τι σημαίνει «εκ δεξιών», αφού η Βίβλος σε πολλά σημεία της αναφέρει ότι δεν κάθεται ΜΟΝΟΝ ο Υιός στα «δεξιά» του Πατέρα, αλλά και ο ΠΑΤΕΡΑΣ κάθεται στα «δεξιά» του Υιού, μία αποκάλυψη που σήμερα αγνοεί η εκκλησία του Ιησού (βλέπε: Ψαλμός ΡΙ΄/110, Ψαλμός Ις΄/16:8, Ψαλμός Π/80:17, κλπ).\n(3) ΠΡΑΞΕΙΣ Θ/9:1-18Όταν ο πρώην διώκτης Σαούλ πήγαινε στη Δαμασκό για να συλλάβει και να φυλακίσει τους χριστιανούς, δεν του μίλησε ο Πατέρας, αλλά ο ίδιος ο Ιησούς, ο ΜΕΣΙΤΗΣ μας, λέγοντάς του: «Εγώ είμαι ο ΙΗΣΟΥΣ, τον οποίον συ διώκεις»,όταν ο Παύλος Τον ρώτησε «Τις είσαι Κύριε;». Ο Σαύλος δεν δίωκε τους οπαδούς του Θεού (το οποίον και ο ίδιος λάτρευε), αλλά τους οπαδούς του Ιησού, του αιρετικού γιου της Μαρίας και του Ιωσήφ, αλλά του φανερώθηκε όμως ο Ιησούς, σαν ΜΕΣΙΤΗΣ μεταξύ Θεού και ανθρώπων. Αργότερα, όταν πήγε ο Ανανίας στο σπίτι του, είπε «Σαούλ αδελφέ, ο Κύριος με απέστειλεν, ο ΙΗΣΟΥΣ, ο οποίος εφάνη εις σε εν τη οδώ κατά την οποίαν ήρχου, διά να αναβλέψης και να πλησθής Πνεύματος αγίου» (Πράξεις Θ/9:17). Δεν του είπε ο Ανανίας «Με έστειλε ο ουράνιος Πατέρας, στο όνομα του Ιησού, για να ξαναδείς και να γεμίσεις με το άγιο Πνεύμα Του;»\n(4) ΠΡΑΞΕΙΣ Ις/16:18 «Βαρυνθείς δε ο Παύλος και στραφείς, είπε προς το πνεύμα, Προστάζω σε, εν τω ονόματι του Ιησού Χριστού να εξέλθης απ' αυτής. Και εξήλθε την αυτήν ώραν».Ο Παύλος διέταξε το «πνεύμα πύθωνος» ΑΠΕΥΘΕΙΑΣ στο όνομα του Ιησού, δεν είπε «Ουράνιε Πατέρα, στο όνομα του Ιησού, θεράπευσέ τη …κλπ».\n4. ΠΡΟΣΕΥΧΗ «ΑΠΕΥΘΕΙΑΣ» ΣΤΟΝ ΠΑΤΕΡΑ\nΜέσα στο βιβλίο των Πράξεων των Αποστόλων, που περιγράφεται τι ακολουθούσαν οι απόστολοι και τι εφάρμοζε γενικά η πρώτη εκκλησία αναφέρεται μία μοναδική περίπτωση, όπου η πρώτη εκκλησία προσευχήθηκε απευθείας στον Πατέρα και όχι στον Υιό. Αυτό αναφέρεται στις Πράξεις Δ/4:24-30, όταν οι πιστοί ευχαρίστησαν τον Θεό, για την απελευθέρωση του Πέτρου και του Ιωάννη, λέγοντας: «Δέσποτα, Συ είσαι Θεός, όστις έκαμες τον ουρανόν και την γην….».Εδώ Δέσποτας είναι ο Πατέρας, γιατί παρακάτω στην προσευχή τους μιλούν για τον «άγιο παίδα Του», τον Ιησού. Ούτε και εδώ μπορούμε να στηρίξουμε τον συγκεκριμένο τρόπο προσευχής που σήμερα εφαρμόζεται (ως ο μόνος σωστός τρόπος προσευχής), γιατί οι πιστοί προσευχήθηκαν μεν στον Πατέρα, αλλά δεν είπαν «Δέσποτα ουράνιε, ΣΤΟ ΟΝΟΜΑ ΤΟΥ ΙΗΣΟΥ, ερχόμαστε ενώπιόν Σου, Συ είσαι Θεός όστις έκαμες τον ουρανόν και γην…». Αλλά και εάν είχαν προσευχηθεί με αυτόν τον τρόπο, εμείς δεν μπορούμε αυτό να το κάνουμε κανόνα, αφού αυτό ήταν μόνο μία φορά, ενώ σε όλες τις άλλες περιπτώσεις η προσευχή γίνεται ΑΠΕΥΘΕΙΑΣ στο όνομα του Ιησού. Άλλωστε στην προσευχή εδώ των πιστών υπάρχει και αποκάλυψη της θεότητας του Ιησού, γιατί «Δεσπότης» δεν αναφέρεται μόνον ο Πατέρας, αλλά και ο Υιός, αφού «εν Αυτώ ηυδόκησεν ο Πατήρ να κατοικήσει ΠΑΝ το πλήρωμα» (Κολοσσαείς Α/1:19-20, Β/2:9) Ο Παύλος αναφερόμενος στον Ιησού, λέγει ότι είναι «ο μακάριος και ΜΟΝΟΣ ΔΕΣΠΟΤΗΣ, ο βασιλεύς των βασιλευόντων και Κύριος των κυριευόντων» (Α΄ Τιμόθεου ς΄/6:15).\nΟ απ. Παύλος, που είναι ο δογματικός της χριστιανικής πίστης και διδασκαλίας, στις επιστολές του συχνά διακηρύττει τη μοναδικότητα του ενός Θεού, του ΠΑΤΕΡΑ, που Τον πλησιάζουμε και Τον ευχαριστούμε «ΔΙΑ Ιησού Χριστού….», δηλαδή «δια μέσου» του Ιησού, με την ιδιότητά Του ως μεσίτη:\n«Εις ημάς είναι ΕΙΣ (=ένας) ΘΕΟΣ, ο Πατήρ, εξ ου τα πάντα και ημείς εις Αυτόν, και ΕΙΣ (=ένας) ΚΥΡΙΟΣ Ιησούς Χριστός, δι' ού τα πάντα και ημείς δι' Αυτού» (Α΄ Κορινθίους Η/8:6).\n«Πρώτον μεν ευχαριστώ τον Θεόν μου ΔΙΑ Ιησού Χριστού υπέρ πάντων υμών….» (Ρωμαίους Α/1:8).\n«Διά τούτο κάμπτω τα γόνατά μου προς τον Πατέρα του Κυρίου ημών Ιησού Χριστού…» (Εφεσίους Γ/3:14).\n«Ευχαριστούντες πάντοτε υπέρ πάντων εις τον Θεόν και Πατέρα ΕΝ ΟΝΟΜΑΤΙ του Κυρίου ημών Ιησού Χριστού, υποτασσόμενοι εις αλλήλους εν φόβω Θεού» (Εφεσίους Ε/5:20).\nΠολλοί ισχυρίζονται ότι στα παραπάνω εδάφια ο απ.Παύλος μας αναφέρει με καθαρό τρόπο, όχι ότι «μπορούμε» (εάν θέλουμε), αλλά ότι «πρέπει» να προσευχόμαστε απευθείας ΜΟΝΟ στον Πατέρα. Το «μπορούμε» είναι δυνητικό, ενώ το «πρέπει» είναι καταναγκαστικό. Εδώ ο Παύλος ΔΕΝ ΠΡΟΣΕΥΧΕΤΑΙ, αλλά ερμηνεύει τον Λόγο και η ερμηνεία του έρχεται σε πλήρη συμφωνία με τα λόγια του Ιησού στο Ιωάννης ΙΔ/14:13-14, ΙΕ/15:16 και Ις’/16:23, όπου ο Ιησούς στη μία περίπτωση έλεγε ο ΠΑΤΕΡΑΣ «θέλει σας δώσει» (ΙΕ/15:16 και Ις΄/16:23) και στην άλλη περίπτωση έλεγε ΕΓΩ «…θέλω κάμει τούτο….Εγώ θέλω κάμει αυτό» (ΙΔ/14:13-14).\nΣτην Κολοσσαείς Γ/3:17 ο Παύλος γράφει «Και παν ό,τι αν πράττητε εν λόγω ή εν έργω, πάντα ΕΝ ΤΩ ΟΝΟΜΑΤΙ του Κυρίου Ιησού πράττετε, ευχαριστούντες δι' Αυτού τον Θεόν και Πατέρα». Αυτό έρχεται σε πλήρη σε συμφωνία με το Μάρκος Ις΄/16:17-18, όπου ο Ιησούς λέγει: «Σημεία δε εις τους πιστεύσαντας θέλουσι παρακολουθεί ταύτα, ΕΝ ΤΩ ΟΝΟΜΑΤΙ ΜΟΥ θέλουσιν εκβάλλει δαιμόνια· θέλουσι λαλεί νέας γλώσσας· όφεις θέλουσι πιάνει· και εάν θανάσιμόν τι πίωσι, δεν θέλει βλάψει αυτούς· επί αρρώστους θέλουσιν επιθέσει τας χείρας, και θέλουσιν ιατρεύεσθαι». Από τις Πράξεις γνωρίζουμε πάρα πολύ καλά, πώς οι απόστολοι και η πρώτη εκκλησία ερμήνευσαν το «εν τω ονομάτί Μου» και πώς εφάρμοσαν τα λόγια αυτά του Ιησού. Τα εφάρμοσαν προσευχόμενοι και ενεργώντας ενάντια στις πονηρές δυνάμεις απευθείας στο παντοδύναμο όνομα του Ιησού.\nΗ εύλογη απορία που μπορεί να έχει κάποιος είναι: «Υπάρχει αντίφαση στα λόγια του Παύλου όταν από στη ΜΙΑ ΠΕΡΙΠΤΩΣΗ λέγει «ευχαριστώ τον Θεόν….», «κάμπτω τα γόνατά μου προς τον Πατέρα…», «ευχαριστούντες πάντοτε εις τον Θεόν και Πατέρα» (βλ. Ρωμαίους Α/1:8, Εφεσίους Γ/3:14, Ε/5:20) και στην ΑΛΛΗ ΠΕΡΙΠΤΩΣΗ να προτρέπει το λαό του Θεού, λέγοντας «Και ΠΑΝ ό,τι αν πράττητε εν λόγω ή εν έργω, πάντα ΕΝ ΤΩ ΟΝΟΜΑΤΙ του Κυρίου Ιησού πράττετε;»(Κολοσσαείς Γ/3:17). Όχι, δεν υπάρχει καμιά αντίφαση, γιατί ο Παύλος είχε αποκαλυπτική γνώση και επίγνωση τι σημαίνει το «εν τω ονόματί Μου», τι σημαίνει «διά του Ιησού Χριστού», τι σημαίνει «ευχαριστούντες δι' Αυτού (του Ιησού) τον Θεό και Πατέρα». Είχε επίγνωση τι σημαίνει να εξασκεί εξουσία απευθείας στο παντοδύναμο όνομα του ΙΗΣΟΥ.\nΕίχε αποκάλυψη η πρώτη εκκλησία τι σήμαινε να ζητήσει από τον Πατέρα«ΕΝ ΤΩ ΟΝΟΜΑΤΙ ΤΟΥ ΙΗΣΟΥ» και πως τελικάΟ ΙΗΣΟΥΣ ΘΑ ΤΟ ΕΚΑΝΕ ΑΥΤΟ.Γι’ αυτόοι απόστολοι και γενικά η πρώτη εκκλησία δεν χρησιμοποιούσαν τη στερεότυπη φράση «Πατέρα ουράνιε στο όνομα του Ιησού....», αλλά χρησιμοποιούσαν απευθείας το παντοδύναμο όνομα του Κυρίου Ιησού. Γι’ αυτό και Πέτρος (μαζί με τον Ιωάννη) διέταξε το χωλό να σηκωθεί επικαλούμενος απευθείας το όνομα του Ιησού, αφού στον Ιησού δόθηκε από τον Πατέρα «πάσα η εξουσία» στον ουρανό και στη γη και όταν θέλουμε να ζητήσουμε κάτι από τον Θεό, πηγαίνουμε σε Αυτόν που έχει την εξουσία.\nΌταν η προσευχή γίνεται απευθείας προς τον Πατέρα, πρέπει να γίνεται με επίγνωση του προσώπου Του, δηλαδή «εν Πνεύματι και αληθεία», επίγνωση για το «ΠΟΙΟΣ ΕΙΝΑΙ Ο ΠΑΤΕΡΑΣ» και για το «ΠΟΙΟΣ ΕΙΝΑΙ Ο ΙΗΣΟΥΣ». Η πρώτη εκκλησία είχε αποκάλυψη και γνώριζε τι σήμαινε να ζητήσει από τον Πατέρα «εν τω ονόματι του Ιησού». Δεν είναι λοιπόν λάθος να προσεύχεται κάποιος απευθείας στον Πατέρα, αφού και οι πιστοί της πρώτης εκκλησίας είχαν προσευχηθεί με αυτόν τον τρόπο, έστω και αν αυτό αναφέρεται μόνο μία φορά στις Πράξεις (βλ. Πράξεις Δ/4:24-30). Λάθος είναι να διδάσκουμε και να επιβάλλουμε σαν τον μόνο σωστό τρόπο προσευχής αυτόν, παραβλέποντας όλες τις υπόλοιπες περιπτώσεις, κατά τις οποίες οι απόστολοι και οι λοιποί πιστοί προσεύχονταν απευθείας στον Ιησού, εξασκώντας εξουσία στο όνομά Του.\nΚλείνω το θέμα αυτό με το εδάφιο Πράξεις Γ/3:26«Προς εσάς πρώτον ο Θεός αναστήσας(=αφού ανέστησε/μετοχή) τον Υιόν αυτού Ιησούν απέστειλενΑΥΤΟΝ διά να σας ευλογή όταν επιστρέφητε έκαστος από των πονηριών υμών». Εδώ λέγει ότι ο ΠατέραςΑΦΟΥ ΑΝΕΣΤΗΣΕ τον Υιό, τον ΑΠΕΣΤΕΙΛΕ για να μας ευλογεί.Πως γίνεται αυτό;Το ίδιο αναφέρει και στις Πράξεις Κς΄/26:23. Τον απέστειλε «ως Πνεύμα Ζωοποιούν» και είναι ανάμεσά μας για να μας ευλογεί. Ας ζητούμε λοιπόν από τον Κύριο να μας δίνει αποκάλυψη, «επίγνωση» του Λόγου Του και να λατρεύουμε τον Πατέρα Θεό εν Χριστώ Ιησού «εν Πνεύματι και αληθεία», πνευματικά και με ΑΛΗΘΕΙΑ.\n5. Η ΘΕΣΗ ΤΟΥ «ΠΑΤΕΡ ΗΜΩΝ» ΣΗΜΕΡΑ\nΗ προσευχή που δίδαξε ο Ιησούς στους μαθητές Του (Ματθαίος ς΄/6:9-13), το λεγόμενο «Πάτερ ημών» (δηλαδή "Πατέρα μας") δεν αφορά την εκκλησία, γιατί ο Ιησούς έζησε και δίδαξε κάτω από την περίοδο του ΝΟΜΟΥ και όχι στην περίοδο της ΧΑΡΙΤΟΣ, που άρχισε μετά την Πεντηκοστή και προσευχόμαστε πλέον απευθείας στο όνομά Του. Οι περιγραφές και των 4 Ευαγγελίων για τη ζωή του Ιησού αφορούν την "περίοδο του Νόμου", ενώ οι Πράξεις των Αποστόλων αφορούν την πορεία της εκκλησίας του Ιησού που βρισκόταν στην "περίοδο της Χάρης", της Καινής Διαθήκης.\nΟ Ιησούς με το λεγόμενο «Πάτερ ημών» έδωσε στους μαθητές Του τον ΤΥΠΟ, τον ΣΚΕΛΕΤΟ της προσευχής, πάνω στον οποίο έπρεπε να προσευχηθούν και φυσικά οι Ιουδαίοι στην περίοδο της Παλαιάς Διαθήκης, προσεύχονταν στον Θεό των πατέρων τους, στον Θεό του Αβραάμ, του Ισαάκ και του Ιακώβ, προσεύχονταν στον «Γιάχβε Οσήα» (=Αυτός είναι σωτήρας), δεν προσεύχονταν σε άλλον Θεό, ούτε φυσικά πίστευαν ότι ο υιός της Μαρίας και του Ιωσήφ ήταν ο Μεσσίας.\nΆλλωστε το περιεχόμενο του «Πάτερ ημών» σε μερικά σημεία δεν ισχύει πλέον για την περίοδο της Καινής Διαθήκης. Για παράδειγμα λέγει «…και άφες ημίν τα οφειλήματα ημων ως και ημείς αφίεμεν τοις οφειλέταις ημών...» (αρχαίο κείμενο - Ματθαίος ς'/6:9), δηλαδή «και συγχώρησον εις ημάς τας αμαρτίας ημών, καθώς και ημείς συγχωρούμεν εις τους αμαρτάνοντας εις ημάς». Ο Θεός δεν μας δέχεται πλέον (στην περίοδο της Χάρης, της Καινής Διαθήκης) επειδή εμείς συγχωρούμε τους άλλους, αλλά επειδή ο Ιησούς με τη σταυρική Του θυσία ΑΠΑΞ θυσιάσθηκε, δίκαιος υπέρ αδίκων, και το έργο Του είναι ΤΕΛΕΙΟ, καθένας που Τον εκζητεί με συντριβή καρδιάς τον δέχεται.\nΑν ήταν να μας συγχωρεί ο Κύριος, επειδή και εμείς συγχωρούμε τους άλλους, ποτέ δεν θα είχαμε σωθεί, γιατί «…η καρδιά του ανθρώπου είναι απατηλή και σφόδρα διεφθαρμένη, ποιος μπορεί να την γνωρίσει;» και πάντα μέσα μας υπερισχύει η σάρκα. Ευχαριστούμε όμως τον Κύριο Ιησού που πήρε τη θέση μας επάνω στο σταυρό, πήρε τη δική μου προσωπικά θέση, έπρεπε εγώ να είχα πεθάνει για τις δικές μου αμαρτίες, αλλά τις πλήρωσε Αυτός τις αμαρτίες μου και του ΠΑΡΕΛΘΟΝΤΟΣ και του ΠΑΡΟΝΤΟΣ και του ΜΕΛΛΟΝΤΟΣ. Έκανε για μένα και για σένα ένα ΤΕΛΕΙΟ ΕΡΓΟ ΣΩΤΗΡΙΑΣ και Αυτός πλέον στην οικονομία της Χάρης, στην περίοδο της Καινής Διαθήκης είναι ο ΜΟΝΟΣ μεσίτης μας προς τον Πατέρα και αυτό το γνώριζε η πρώτη εκκλησία, γι’ αυτό και ήξεραν οι πρώτοι πιστοί πώς να προσεύχονται και σε ποιον να απευθύνονται, κάτι που δεν έκαναν στην περίοδο της Παλαιάς Διαθήκης.\n6. ΙΗΣΟΥΣ: ΤΟ ΥΠΕΡ ΠΑΝ ΟΝΟΜΑ\nΜέσα σε ολόκληρη την Καινή Διαθήκη, δεν συναντούμε, ούτε μία περίπτωση, που κάποιος πιστός να προσευχήθηκε, λέγοντας τη φράση «Πατέρα ουράνιε, στο όνομα του Ιησού….», ούτε ακόμα και στη μία και μοναδική περίπτωση, που οι πιστοί προσευχήθηκαν απευθείας στον Πατέρα (Πράξεις Δ/4:24-30). Είχε επίγνωση η πρώτη εκκλησία για τη ΔΥΝΑΜΗ και την ΕΞΟΥΣΙΑ που έχει το παντοδύναμο όνομα του Ιησού, όταν γίνεται σωστή εφαρμογή της εντολής του Ιησού, που είπε «εν τω ονόμάτι Μου». Οι πιστοί της πρώτης εκκλησίας είχαν επίγνωση και αποκάλυψη των παρακάτω:\n(1) Όλη Η ΕΞΟΥΣΙΑ στον ουρανό και στη γη ΔΟΘΗΚΕ από τον Πατέρα στον Υιό. Αυτό σημαίνει ότι πηγαίνουμε να ζητήσουμε οτιδήποτε από Αυτόν, που ΕΧΕΙ την εξουσία.\n(2) Ο Ιησούς είναι ο μόνος ΜΕΣΙΤΗΣ μεταξύ Θεού και ανθρώπων. Άρα πηγαίνουμε για τα αιτήματά μας απευθείας στο μεσίτη μας, γιατί σε αντίθετη περίπτωση, εάν πηγαίνουμε απευθείας στον Πατέρα, τότε Τον παραμερίζουμε σαν μεσίτη και Τον καταργούμε από αυτή τη θέση.\n(3) Ότι και εάν «ΠΡΑΤΤΟΥΜΕ ΕΝ ΛΟΓΩ ή ΕΝ ΕΡΓΩ» πρέπει να το κάνουμε πάντοτε «εν τω ονόματι» του Ιησού. Εάν αυτό δεν το κάνουμε, τότε παραβαίνουμε την εντολή Του.\n(4) Το όνομα του ΙΗΣΟΥ τρέμει και φοβάται ο ΔΙΑΒΟΛΟΣ, γι’ αυτό και προσπαθεί να σβήσει το όνομα αυτό με κάθε τον τρόπο από την προσευχή μας, ώστε να μη γίνεται απευθείας στον Ιησού, γιατί αυτό είναι η νίκη μας.\n(5) Το όνομα του ΙΗΣΟΥ είναι το «όνομα το υπέρ παν όνομα» και είναι: Η ΣΩΤΗΡΙΑ μας από την αιώνια απώλεια, η ΘΕΡΑΠΕΙΑ του σώματός μας από αρρώστιες και η ΕΛΕΥΘΕΡΙΑ μας από τα δεσμά των πονηρών δυνάμεων.\nΈχοντας υπόψη τα παραπάνω, σαν βασικά στοιχεία που πρέπει να διέπουν την προσευχή μας, θα πρέπει να αναλογιστούμε ότι:\nΕφόσον, ότι και αν πράττουμε «εν λόγω ή εν έργω, ΠΑΝΤΑ εν τω ονόματι του Ιησού» το πράττουμε (Κολοσσαείς Γ/3:17).\nΕφόσον, η Γραφή με σαφή και κατηγορηματικό τρόπο μας διακηρύττει ότι «δεν υπάρχει δι' ουδενός άλλου η σωτηρία· διότι ούτε ΟΝΟΜΑ ΑΛΛΟ είναι υπό τον ουρανόν δεδομένον μεταξύ των ανθρώπων, διά του οποίου πρέπει να σωθώμεν» (Πράξεις Δ/4:12).\nΕφόσον, στον Ιησού «δόθηκε ΠΑΣΑ ΕΞΟΥΣΙΑ εν ουρανώ και επί γης» (Ματθαίος ΚΗ/28:18).\nΕφόσον, στο όνομα του Ιησού βαπτιζόμαστε στο νερό, εκ-βάλλουμε δαιμόνια, μιλάμε ξένες γλώσσες, θεραπεύουμε ασθενείς, κλπ. (Πράξεις Β/2:38, Μάρκος Ις΄/16:16-18, κλπ).\nΕφόσον, ο Ιησούς είναι ο ΜΟΝΟΣ ΜΕΣΙΤΗΣ προς τον Πα-τέρα και η μόνη θύρα που μας οδηγεί στον ουρανό (βλ.Α΄ Τιμόθεου Β/2:5).\nΕφόσον, είναι γραμμένο ότι στο όνομα του Ιησού θα κλίνει «παν γόνυ επουρανίων και επιγείων και καταχθονίων, και πάσα γλώσσα να ομολογήση ότι ο Ιησούς Χριστός είναι Κύριος εις δόξαν Θεού Πατρός» (Φιλιππησίους Β/2:9-11).\nΕφόσον λοιπόν έχουμε υπόψη όλα τα παραπάνω και εμείς προσευχόμαστε απευθείας στον Πατέρα, τότε όχι μόνο απορρίπτουμε τη μεσιτική διακονία του Υιού, αλλά κάνουμε (αθέλητα) τον Πατέρα μεσίτη προς τον Υιό, λέγοντες: «Πατέρα ουράνιε (Συ που είσαι ο μεσίτης μας), στο όνομα του Ιησού Χριστού (που είναι ο Κύριός μας) ζητούμε να μας ευλογήσεις…κλπ....».\nΟ (αμαρτωλός) ΑΝΘΡΩΠΟΣ, αντί να πάει κατευθείαν στο (μεσίτη) ΙΗΣΟΥ, τον παρακάμπτει και πηγαίνει στον (άγιο) ΘΕΟ, επικαλούμενος απλά το όνομα του Ιησού, οπότε θεωρητικά ο ΠΑΤΕΡΑΣ μετατρέπεται σε μεσίτη μεταξύ ΑΝΘΡΩΠΟΥ και ΥΙΟΥ.\n7. Ο ΠΑΤΕΡΑΣ «ΝΤΥΘΗΚΕ»ΤΟΝ ΥΙΟ\nΜετά απ' όλα όσα αναφέραμε για το πως πρέπει να προσευχόμαστε, τώρα προχωράμε σε μια πιο βαθύτερη αποκάλυψη του προσώπου του Θεού και έτσι θα εννοήσουμε όταν λέμε "Πατέρα", ή "Κύριέ μου", ή "Ιησού", σε ΠΟΙΟΝ απευθυνόμαστε. Θα δούμε την τέλεια ταύτιση και ενότητα του αναστημένου Υιού με τον Θεό Πατέρα, ώστε "χωρίς αποκάλυψη" να μην μπορούμε να ξεχωρίσουμε "ποιος είναι ποιος", με αποκάλυψη όμως του Λόγου Του θα οδηγηθούμε σε βαθύτερα μονοπάτια επίγνωσης του προσώπου του Θεού.\nΟ απόστολος Ιωάννης στο βιβλίο της Αποκάλυψης περιγράφει ότι είδε τον Ιησού ντυμένο με τη δόξα και τα χαρακτηριστικά του Πατέρα Θεού: «...Και εν μέσω των επτά λυχνιών (είδον ένα) ΟΜΟΙΟΝ με υιόν ανθρώπου, ενδεδυμένον (ποδήρη) χιτώνα και περιεζωσμένον πλησίον των μαστών ζώνην χρυσήν. Η δε κεφαλή αυτού και αι τρίχες (ήσαν) λευκαί και ως μαλλίον λευκόν, ως χιών· και οι οφθαλμοί αυτού ως φλόξ πυρός...» (Αποκάλυψη Α/1:13-14). Η ονομασία "υιός του ανθρώπου" αναφέρεται στην ανθρώπινη φύση του Ιησού, στον μεσίτη, στον Αμνό της θυσίας.\nΤην ίδια ακριβώς περιγραφή του Ιωάννη για τον Ιησού, την κάνει και ο Δανιήλ για τον Πατέρα: «Εθεώρουν έως ότου οι θρόνοι ετέθησαν και ο Παλαιός των ημερών εκάθησε, του οποίου το ένδυμα (ήτο) λευκόν ως χιών και αι τρίχες της κεφαλής αυτού ως μαλλίον καθαρόν· ο θρόνος αυτού (ήτο ως) φλόξ πυρός, οι τροχοί αυτού ως πυρ καταφλέγον» (Δανιήλ Ζ/7:9). Ο "Παλαιός των ημερών" είναι ο Πατέρας, αλλά ο Ιωάννης βλέπει στην όρασή του κάποιον "ΟΜΟΙΟΝ με υιόν ανθρώπου", ο οποίος έχει επάνω του όλα τα στοιχεία και τα χαρακτηριστικά του Πατέρα. Φυσικά η περιγραφή αυτή είναι μεταφορική-συμβολική, γιατί ο Θεός είναι Πνεύμα και δεν έχει μαλλιά ή άλλα ανθρώπινα φυσικά χαρακτηριστικά. Η περιγραφή του Δανιήλ ότι οι τρίχες της κεφαλής του ήταν σαν λευκό καθαρό μαλλί, αναφέρεται συμβολικά στον Θεό ότι είναι ο "Παλαιός των ημερών", ότι δηλαδή είναι ΑΙΩΝΙΟΣ, δεν έχει ούτε αρχή, ούτε τέλος.\nΤο στοιχείο όμως αυτό της αιωνιότητας το βλέπουμε και στον αναστημένο και ένδοξο Ιησού, γι' αυτό και ο Ιωάννης στην όραση, μπροστά σε αυτή τη μεγαλειώδη και συγκλονιστική εμφάνιση του Ιησού πέφτει και Τον προσκυνά. Δεν προσκυνά τον διδάσκαλό Του που γνώριζε επί γης, τον "άνθρωπο Ιησού", αλλά προσκυνά Αυτόν που κατοικούσε μέσα Του και τον οποίο ο Ιησούς του αποκάλυψε ποιος ήταν μέσα Του: «Και ότε είδον αυτόν, έπεσα προς τους πόδας αυτού ως νεκρός, και επέθηκε την δεξιάν αυτού χείρα επ' εμέ, λέγων μοι· Μη φοβού· εγώ είμαι ο ΠΡΩΤΟΣ και ο ΕΣΧΑΤΟΣ, και ο ΖΩΝ, και ΕΓΕΙΝΑ ΝΕΚΡΟΣ, και ιδού, είμαι ζων εις τους αιώνας των αιώνων, αμήν, και έχω τα κλειδία του άδου και του θανάτου.....» (Αποκάλυψη Α/1:17-18).\nΘα πρέπει να προσέξουμε ότι ενώ είναι «ο Πατήρ εν τω Υιώ», δεν λέγει ο Ιησούς στον Ιωάννη "ΕΜΕΙΣ είμαστε", αλλά του λέγει «ΕΓΩ ειμί ο πρώτος και ο έσχατος....». Στον Ησαΐα με σαφήνεια και καθαρό-τητα διακηρύττεται ότι "ο Πρώτος και ο Έσχατος" είναι ο Πατέρας Θεός: «Ούτω λέγει Κύριος ο βασιλεύς του Ισραήλ και ο λυτρωτής αυτού, ο Κύριος των δυνάμεων· Εγώ είμαι ο ΠΡΩΤΟΣ και εγώ (είμαι) ο ΕΣΧΑΤΟΣ· και εκτός Εμού δεν υπάρχει Θεός.....» (Ησαΐας ΜΔ/44:6 /Βλ. επίσης ΜΑ/41:4, ΜΗ/48:12, κλπ).\nΠοιον βλέπει εδώ ο Ιωάννης, τον Πατέρα ή τον Υιό; Γιατί, στη συνέχεια του λέγει «...και ο ζων, και εγενόμην ΝΕΚΡΟΣ και ιδού ζων ειμί εις τους αιώνας των αιώνων» (αρχαίο κείμενο). Εδώ γεννιέται ένα φοβερό και εύλογο ερώτημα: "Πως μπορεί ο Πατέρας να γίνει νεκρός, αφού είναι Πνεύμα και είναι αθάνατος, αναλλοίωτος και αιώνιος;" Όχι, δεν πέθανε ο Πατέρας Θεός, αλλά ο άνθρωπος Ιησούς Χριστός, πέθανε ο Υιός που ήταν ορατή φανέρωση του Θεού του αοράτου.\nΕδώ είναι η θαυμαστή αποκάλυψη: Στην όραση που είδε ο απόστολος Ιωάννης είδε τον Πατέρα Θεό "ΟΜΟΙΟΝ με υιόν ανθρώπου", είδε τον Πατέρα Θεό ντυμένο τον μεσίτη, ντυμένο τον αρχιερέα της πίστης μας, είδε τον Πατέρα Θεό ντυμένο τον Αμνό της θυσίας, τον Ιησού. Συγκλονιστική αλήθεια και αποκάλυψη!\nΟ Ιησούς είπε στους μαθητές Του ότι θα είμαι "μεθ' υμών" (μαζί σας)όλες τις ημέρες και αυτό έρχεται σε πλήρη συμφωνία με το όνομά Του "Εμμανουήλ" (Ματθαίος Α/1:23), το οποίο επακριβώς σημαίνει «ο ΗΛ μεθ' ημών» και μεταφράζεται «ο Θεός μαζί μας». Το ΗΛ (ή και ΕΛ) είναι ο ενικός αριθμός του Ελοχίμ και Ελοχίμ είναι ο Θεός της Παλαιάς Διαθήκης. Ο Θεός, ο ένας και μόνος που υπάρχει, είναι "μεθ' υμών" και "μεθ' ημών". ΠΩΣ ΓΙΝΕΤΑΙ ΑΥΤΟ; Είναι μαζί μας ως Πνεύμα στο πρόσωπο του αναστημένου Ιησού Χριστού, ο οποίος όταν αναλήφθηκε, Τον ντύθηκε ο Πατέρας, έγινε το κατοικητήριό Του, όπως είχε κάνει με τον Ιησού Χριστό όταν ήταν εδώ στη Γη, μέσα στον οποίο κατοικούσε ο Πατέρας χωρίς μέτρο, με όλο το πλήρωμα της θεότητάς Του (Ιωάννης Γ/3:34, Κολοσσαείς Β/2:9) .\nΠως λοιπόν θα είναι ο Ιησούς για πάντα μαζί μας (μεθ' ημών;)". Ο Ιησούς, όταν μιλούσε στους μαθητές Του για τη σχέση Του με τον Πατέρα στα κεφάλαια ΙΔ/14 και Ις΄/16 του Ιωάννη, τους μιλούσε "δια παροιμιών" και εκεί ήταν που τους μίλησε για "άλλον" παράκλητο, και ότι δεν θα τους αφήσει "ορφανούς", κάτι που τότε δεν μπορούσαν να το καταλάβουν:\n«Και εγώ θέλω παρακαλέσει τον Πατέρα, και θέλει σας δώσει ΑΛΛΟΝ παράκλητον,διά να μένη "μεθ' υμών" εις τον αιώνα, το Πνεύμα της αληθείας,το οποίον ο κόσμος δεν δύναται να λάβη, διότι δεν βλέπει αυτό ουδέ γνωρίζει αυτό· σεις όμως γνωρίζετε αυτό, διότι μένει "μεθ' υμών" και "εν υμίν" θέλει είσθαι. Δεν θέλω σας αφήσει ΟΡΦΑΝΟΥΣ· έρχομαι προς εσάς» (Ιωάννης ΙΔ/14:16-18, Επίσης ΙΕ/15:26).\n«Εγώ όμως την αλήθειαν σας λέγω· συμφέρει εις εσάς να απέλθω εγώ. Διότι εάν δεν απέλθω, ο παράκλητοςδεν θέλει ελθεί προς εσάς· αλλ' αφού απέλθω, θέλω πέμψει αυτόν προς εσάς...» (Ιωάννης Ις'/16:7).\nΌταν ο Ιησούς μιλούσε για "άλλον" παράκλητο, για διαφορετικό μεσίτη (αυτό σημαίνει "παράκλητος"), εννοούσε τον παράκλητο, όπως ακριβώς τον είδε ο Ιωάννης στην όραση, είδε τον Ιησού ντυμένο τον Πατέρα και τον Πατέρα ντυμένο τον αναστημένο Υιό Του. Έπρεπε να φύγει ο κατά σάρκα Ιησούς και να έρθει πάλι ο ίδιος ως "Πνεύμα ζωοποιούν", για να είναι "μεθ' ημών", όπως το υποσχέθηκε.\nΑυτό αναφέρει πάλι ο ίδιος ο Ιωάννης στην επιστολή του: «Τε-κνία μου, ταύτα σας γράφω διά να μη αμαρτήσητε. Και εάν τις αμαρτήση, έχομεν ΠΑΡΑΚΛΗΤΟΝ προς τον Πατέρα, τον Ιησούν Χριστόν τον δίκαιον· και αυτός είναι ιλασμός περί των αμαρτιών ημών, και ουχί μόνον περί των ημετέρων, αλλά και περί όλου του κόσμου» (Α΄ Ιωάννου Β/2:1-2).\n"Παράκλητος" σημαίνει "μεσίτης" και μεταξύ Θεού και ανθρώπων υπάρχει μόνο ένας μεσίτης, ένας παράκλητος, δεν υπάρχουν πολλοί: «Διότι είναι ΕΙΣ (ένας) Θεός, ΕΙΣ(ένας)και ΜΕΣΙΤΗΣ Θεού και ανθρώπων, άνθρωπος Ιησούς Χριστός» (Α΄ Τιμόθεου Β/2:5). Ο Ιησούς είπε στους μαθητές Του, όταν πάλι τους μιλούσε "διά παροιμιών", ότι δεν θα τους αφήσει ορφανούς. Γνωρίζουμε όμως ότι ορφανούς αφήνει μόνο ο πατέρας όταν πεθάνει και όχι ο γιος, τι εννοούσε εδώ ο Ιησούς; Εκείνη τη στιγμή, δεν τους μιλούσε ο Ιησούς, ως "ο Υιός του ανθρώπου", με την κατά σάρκα ανθρώπινη φύση Του, αλλά τους μιλούσε ως "ο Υιός του Θεού", με τη θεία φύση που κατοικούσε μέσα Του και αυτή η θεότητα που κατοικούσε μέσα Του, σε πληρότητα, χωρίς μέτρο, ήταν του Πατέρα.\nΑυτόν τον "παράκλητο" είδε ο Ιωάννης στην όραση και τον περιγράφει. Ο Ιησούς, αφού αναλήφθηκε, ντύθηκε τον Πατέρα και άρχισε να ενεργεί ως ο παράκλητος, ως ο μεσιτεύων μέσα στο σώμα της εκκλησίας Του. Ο Ιησούς είναι ο έσχατος αδάμ, που ενεργεί ως "Πνεύμα ζωοποιούν" (βλ. Α' Κορινθίους ΙΕ/15:48, Ιωάννης Ε/5:21,26,κλπ).\nΣήμερα, μέσα στους πιστούς, μέσα στο σώμα της εκκλησίας κατοικεί ο ΥΙΟΣ, ο αναστημένος Ιησούς και ο ΠΑΤΕΡΑΣ δια του αγίου ΠΝΕΥΜΑΤΟΣ Του. Έχουμε δηλαδή τον αόρατο Πατέρα Θεό, ντυμένο την ορατή εικόνα, που είναι ο αναστημένος Ιησούς, τον οποίο ο Θεός αφού πρώτα τον ανέστησε (ας το προσέξουμε αυτό, "πρώτα τον ανέστησε") και μετά Τον απέστειλε για να μας ευλογεί. Αυτή την διακήρυξε την έκανε ο Πέτρος την ημέρα της Πεντηκοστής στο συγκεντρωμένο πλήθος, λέγοντας: «Προς εσάς πρώτον ο Θεός αναστήσας τον Υιόν (αρχ."τον παίδα") αυτού Ιησούν απέστειλεν αυτόν διά να σας ευλογή, όταν επιστρέφητε έκαστος από των πονηριών υμών» (Πράξεις Γ/3:26).\nΣτην περίοδο της Παλαιάς Διαθήκης, δεν μπορούσε να υπάρχει ο "παράκλητος" (ο μεσιτεύων), γιατί ο Θεός δεν είχε ντυθεί ακόμα τον μεσίτη και αυτό γιατί δεν είχε γεννηθεί ο έσχατος αδάμ, ο άνθρωπος Ιησούς Χριστός. Μετά τη γέννηση του Ιησού, τη θυσία Του και την ανάστασή Του και μετά την Πεντηκοστή, ο παράκλητος είναι μέσα στις καρδιές μας, είναι «ο Πατήρ εν τω Υιώ», είναι ο Θεός Πατέρας ντυμένος τον μεσίτη Ιησού.\nΌτι θέλουμε πλέον πηγαίνουμε στον Ιησού, γιατί Αυτός μεσιτεύει για μας, γιατί είναι ο παράκλητός μας, το Πνεύμα της αλήθειας (Α΄ Τιμόθεου Β/2:5, Α΄ Ιωάννου Β/2:1). Αυτός είναι ο αρχιερέας μας, γιατί σχίστηκε το καταπέτασμα της σαρκός Αυτού και μπήκε μέσα σε αχειροποίητα άγια των αγίων (Εβραίους Δ/4:14). Αυτός μας βαπτίζει με το άγιο Πνεύμα, γιατί μέσα Του κατοικεί όλο το πλήρωμα της θεότητας του Πατέρα (Ματθαίος Γ/3:11, Κολοσσαείς Α/1:19, Β/2:9). Αυτός μας θεραπεύει, γιατί είναι η φανέρωση του Γιάχβε Ραφά, είναι ο Κύριος ο θεραπεύων (Ματθαίος Η/8:17, Α΄ Πέτρου Β/2:24). Αυτός είναι που ενεργεί τα πάντα στη ζωή μας.\nΆρα, όταν προσευχόμαστε γνωρίζουμε σε "ποιον" απευθυνόμαστε. Δεν έχουμε σύγχυση, γιατί γνωρίζουμε ποιος είναι ο μεσίτης, ο παράκλητος, ο Πατέρας, ο Υιός, ο αρχιερέας, ο σωτήρας. Στο πρόσωπο του Ιησού "βλέπουμε" τον Πατέρα, είναι ο Πατέρας "ντυμένος" τον μεσίτη. Γνωρίζουμε σε "ποιο" όνομα προσευχόμαστε. ΙΗΣΟΥΣ (Εβρ. "Γιάχβε Οσήα") είναι το όνομα και του Υιού και του Πατέρα, γιατί ο Υιός το κληρονόμησε από τον Πατέρα (Εβραίους Α/1:4).\n8. ΕΠΙΛΟΓΟΣ - ΣΥΜΠΕΡΑΣΜΑ\nΕπειδή το θέμα της προσευχής είναι ζωτικής σημασίας για τον πιστό, θαήθελα να επαναλάβω και να διευκρινίσω ότι η προσευχή με τη φράση «Πατέρα ουράνιε στο όνομα του Ιησού.....κλπ» είναιαποδεκτή από τον Θεόόταν έχουμεΕΠΙΓΝΩΣΗ για το «ΠΟΙΟΣ ΕΙΝΑΙ Ο ΠΑΤΕΡΑΣ» και για το «ΠΟΙΟΣ ΕΙΝΑΙ Ο ΥΙΟΣ». Προσευχόμαστε σ' Αυτόν που είδε στην όραση ο Ιωάννης, στον Πατέρα που είναι ντυμένος τον μεσίτη, σ' Αυτόν που είναι "όμοιος" με υιό ανθρώπου, είναι "ο Πατήρ εν τω Υιώ" και το όνομά Του είναι ΙΗΣΟΥΣ (Γιάχβε Οσήα), που σημαίνει ΑΥΤΟΣ ΕΙΝΑΙ ΣΩΤΗΡΑΣ. Η πρώτη εκκλησία είχε αποκάλυψη και γνώριζε τι σήμαινε να ζητήσει από τον Πατέρα «εν τω ονόματι του Ιησού» και πως τελικάΟ ΙΗΣΟΥΣ ΘΑ ΤΟ ΕΚΑΝΕ ΑΥΤΟ. Γι’ αυτό σε όλες τις περιπτώσεις οι πιστοί δεν χρησιμοποιούσαν τη στερεότυπη σημερινή φράση «Πατέρα ουράνιε στο όνομα του Ιησού....», αλλά χρησιμοποιούσαν απευθείας το παντοδύναμο όνομα του Κυρίου Ιησού, γι’ αυτό όπως προαναφέρθηκε, ο Πέτρος με τον Ιωάννη διέταξε τον χωλό να σηκωθεί επικαλούμενος απευθείας το όνομα του Ιησού.\nΌταν δεν προσευχόμαστε ΑΠΕΥΘΕΙΑΣ στο όνομα του Κυρίου Ιησού, θα πρέπει να γνωρίζουμε ότι δεν εξασκούμε τη ΔΥΝΑΜΗ και την ΕΞΟΥΣΙΑ που μας έχει δώσει ο Κύριος ενάντια στις πονηρές δυνάμεις. Αυτό είναι το βασικό μήνυμά της μελέτης μας αυτής και όχι εάν ο Κύριος απαντά ή όχι στην προσευχή με τη φράση «Πατέρα ουράνιε στο όνομα του Ιησού.....κλπ», γιατί όλοι μας γνωρίζουμε δεκάδες και εκατοντάδες περιπτώσεις που ο Κύριος έχει απαντήσει, αλλά και εκατοντάδες περιπτώσεις που η προσευχή έμεινε αναπάντητη (βέβαια αυτό μπορεί να οφείλεται και σε άλλους λόγους). Γνωρίζω όμως και από την προσωπική μου εμπειρία (καθόσον κάποτε μετείχα σε ομάδα απελευθέρωσης), αλλά και από τις μαρτυρίες εκατοντάδων άλλων πιστών ότι όταν εξασκούμε εξουσία ΑΠΕΥΘΕΙΑΣ στο όνομα του Ιησού, σπάνια δεν έχουμε αποτέλεσμα, συνήθως έχουμε και άμεσα.\nΘεωρώ ότι το όνομα του Κυρίου Ιησού είναι το πιο ισχυρό «υπέρ όπλο» του κάθε πιστού στον καθημερινό πνευματικό του πό-λεμο και πρέπει να μάθει να το χρησιμοποιεί, χωρίς φόβο ή δειλία, γιατί υπάρχουν πιστοί που ομολογούν ότι «δεν προσεύχομαι ΑΠΕΥΘΕΙΑΣ στο όνομα του Ιησού, γιατί εάν δεν γίνει αυτό που ζητώ, εγώ έχω την ευθύνη και μπορούν να μου πουν ότι δεν έχω πίστη, εάν όμως το ζητήσω από τον Πατέρα και δεν γίνει, τότε την ευθύνη την έχει Αυτός...».Αυτό όμως είναι μία ακόμα πλάνη του Διαβόλου για να μας αποτρέπει να χρησιμοποιούμε το πνευματικό μας «υπέρ όπλο».\nΣΥΜΠΕΡΑΣΜΑ: Προσεύχομαι απευθείας στον Ιησού, γιατί:\nΕίναι ο ΜΕΣΙΤΗΣ μου προς τον Πατέρα.\nΣε Αυτόν έχει δοθεί ΟΛΗ η εξουσία σε ουρανό και γη\nΤα πάντα πρέπει να γίνονται στο όνομά Του.\nΜόνο το όνομα «ΙΗΣΟΥΣ» τρέμουν οι πονηρές δυνάμεις.\nΑυτό εφάρμοζαν και οι απόστολοι.\nCOPYRIGHT 03/2012, 04/2021: ΑΛΚΙΒΙΑΔΗΣ ΤΖΕΛΕΠΗΣ\nΤηλ.:Κινητό:694 – 49 21 318\nFACEBOOK: Αlkiviadis Tzelepis (Filadelfos)\nΤο άρθρο που δημοσιεύθηκε με τίτλο «ΣΕ ΠΟΙΟ ΟΝΟΜΑ ΠΡΕΠΕΙ ΝΑ ΠΡΟΣΕΥΧΟΜΑΣΤΕ» περιέχεται ως «Κεφάλαιο ΕΙΚΟΣΤΟ ΕΒΔΟΜΟ» στο βιβλίο με τίτλο «ΤΙ ΔΙΔΑΣΚΕΙ Ο ΛΟΓΟΣ ΤΟΥ ΘΕΟΥ» - Υπότιτλος «Θησαυρός Πρακτικής Θεολογίας».\nΤο άρθρο αυτό μπορείτε να το κατεβάσετε σε μορφή PDF\nβλ. παρακάτω (κωδικός: "Τεύχος 27ΣΕ").\nΤεύχος 27ΣΕ_ΣΕ ΠΟΙΟ πρέπει ΟΝΟΜΑ ΝΑ ΠΡΟΣΕΥΧΟΜΑΣΤΕ (Β' έκδοση 2021)\nΚάνετε ΚΛΙΚ στην επιλογή\nγια να αποθηκεύσετε το θέμα


Altion D3 1000 I.U. (30 φακελίσκοι)\nΚατασκευαστής: ΒΙΑΝ Α.Ε.\nΚωδικός Προϊόντος: 5203622100287\nΤο Altion D3 είναι ένα συμπλήρωμα διατροφής με την ενεργή μορφή της βιταμίνης D3 (χοληκαλσιφερόλη) για την υγεία των οστών, σε μορφή διασπειρόμενων στο στόμα κοκκίων.\nΙδιότητες της βιταμίνης D Η βιταμίνη D3 είναι απαραίτητη για την απορρόφηση του ασβεστίου και του φωσφόρου, συμβάλλει στην υγεία των οστών και των δοντιών, καθώς και στην φυσιολογική λειτουργία των μυών και του ανοσοποιητικού. Η ανεπάρκεια της βιταμίνης D3 σε ενήλικες μπορεί να οδηγήσει σε μυϊκό πόνο και αδυναμία, αυξανόμενο κίνδυνο πτώσεις και καταγμάτων, ενώ συντελεί στην εμφάνιση οστεοπόρωσης, ιδιαίτερα μετά τη εμμηνόπαυση.\nΗ ανεπάρκεια της βιταμίνης D3 κατά την διάρκεια την κύησης μπορεί να έχει αρνητική επίδραση στην εγκυμονούσα και στο έμβρυο. Η μορφή του Altion D3 έχει σχεδιαστεί έτσι ώστε να προσφέρει μεγάλη ευκολία στην κατάποση χωρίς νερό, ενώ συνοδεύεται από μια μοναδική έκρηξη δροσιάς στο στόμα έχοντας ταυτόχρονα υπέροχη γεύση πορτοκαλιού.\nMedicair Vitaminair D3 2000iu 30 Κάψουλες\nMedicair Vitamin D3 2000iu για Ενίσχυση του Ανοσοποιητικού 30 σκληρά καψάκια ζελατίνης Διατηρεί υγιή οστά δόντια και μύες ενισχύει το ανοσοποιητικό σύστημα καθώς συμβάλει στην απορρόφηση ασβεστίου..


Τρίμηνη απαγόρευση στον Γιαννακόπουλο! – News-UP.gr\nΑρχική » Αθλητικά » Τρίμηνη απαγόρευση στον Γιαννακόπουλο!\nΤρίμηνη απαγόρευση στον Γιαννακόπουλο!\nPosted on Μαΐου 30, 2014 από NewsUPgr in Αθλητικά // 0 Comments\nΟ πρόεδρος της ΚΑΕ Παναθηναϊκός, Δημήτρης Γιαννακόπουλος τιμωρήθηκε με τρίμηνη απαγόρευση εισόδου στα γήπεδα.


Newsorama: Ανέτοιμος ο Παναθηναϊκός για το επίπεδο της Ευρωλίγκας\nNewsorama > Αθλητικά > Ανέτοιμος ο Παναθηναϊκός για το επίπεδο της Ευρωλίγκας\nΗ πρώτη γεύση που έλαβαν οι φίλοι του Παναθηναϊκού στο επίπεδο της Ευρωλίγκας ήταν τουλάχιστον πικρή. Το «Τριφύλλι» εμφανίστηκε ανέτοιμο στο παρκέ στο Πριγκιπάτο και οι παίκτες έμοιαζαν λες και αγωνίζονται για πρώτη φορά μαζί. Αμυντικά ο Παναθηναϊκός ήταν κακός και επιθετικά ήταν άθλιος.\nΔυστυχώς, η αρμάδα του Δημήτρη Πρίφτη χρειάζεται πολλή δουλειά ακόμα. Αυτή η μεγάλη ήττα ήταν ένα μεγάλο «χαστούκι» για να συνειδητοποιήσουν οι παίκτες σε ποιο επίπεδο αγωνίζονται. Οι παίκτες του Παναθηναϊκού που δεν είχαν εμπειρία από Ευρωλίγκα, δεν προσαρμόστηκαν ποτέ στους ρυθμούς της αναμέτρησης και ήταν έξω από τα νερά τους. Συγκεκριμένα, ο Κέντρικ Πέρι ήταν εκτός αγώνα και ήταν πάρα πολύ άστοχος. Επίσης, ο Ντάριλ Μέικον ήταν και εκείνος εξίσου χαμένος και έδωσε πόντους στην ομάδα μονάχα στα τελευταία λεπτά, όταν το ματς είχε πλέον χαθεί. Αν πρέπει να είμαστε ειλικρινείς, τότε θα σημειώσουμε ο μοναδικός καλός παίκτης του Παναθηναϊκού, ήταν ο αρχηγός του Ιωάννης Παπαπέτρου. Ήταν ο μοναδικός παίκτης που πήρε το παιχνίδι εγωιστικά και πήρε πολλές επιθέσεις μόνος του και του βγήκαν. Τελείωσε το ματς ως ο πρώτος σκόρερ και δείχνει πως η ομάδα πρέπει να χτιστεί γύρω του.


Φώφη Γεννηματά: «Όλα για τους μεγάλους, στο περιθώριο οι μικροί, οι πολλοί» - Radiohellas.gr\nΑρχική ΕΛΛΑΔΑ Φώφη Γεννηματά: «Όλα για τους μεγάλους, στο περιθώριο οι μικροί, οι πολλοί»\nΟμιλία Φώφης Γεννηματά Προέδρου του Κινήματος Αλλαγής στο Σ/Ν Υπουργείου Περιβάλλοντος και Ενέργειας: «Εκσυγχρονισμός της Χωροταξικής Πολεοδομικής Νομοθεσίας»\n1. Για την Πανδημία και τις ευθύνες της κυβέρνησης\nΚάλεσα με επίκαιρη ερώτηση μου τον Πρωθυπουργό να απαντήσει στα κρίσιμα ζητήματα που έχουν σχέση με την εξέλιξη τα πανδημίας και τους Κυβερνητικούς χειρισμούς.\nΤο απέφυγε, χωρίς καν ουσιαστική δικαιολογία.\nΔεν με εξέπληξε. Ο κ. Μητσοτάκης αρνείται τον διάλογο και τις απαντήσεις στα «δύσκολα» .\nΠροτιμά την «ασφάλεια» των εξαγγελιών και των διαγγελμάτων.\nΤο δεύτερο και πιο απειλητικό κύμα της πανδημίας δυστυχώς καλά κρατεί και οι συνθήκες που διαμορφώνονται είναι δύσκολες.\nΟι ευθύνες της κυβέρνησης είναι μεγάλες και εμείς δεν θα σταματήσουμε να τις αναδεικνύουμε. Γιατί έτσι συμβάλουμε στον εντοπισμό προβλημάτων και λαθών που η διόρθωση τους είναι κρίσιμη για την ίδια τη ζωή των πολιτών.\nΤο κλίμα εφησυχασμού και χαλαρότητας, που η ίδια η Κυβέρνηση καλλιέργησε για μικροκομματικά οφέλη, ήταν το πρώτο βασικό λάθος και άνοιξε το δρόμο σε όσα ακολούθησαν.\nΆνοιξαν τη χώρα χωρίς σχέδιο, με τα χερσαία σύνορα μας, «ξέφραγο αμπέλι». Με συνωστισμό στα σχολεία και τα μέσα μαζικής μεταφοράς. Σπαταλήθηκε στη θερινή ραστώνη πολύτιμος χρόνος προετοιμασίας και το νέο κύμα του ιού βρήκε τη χώρα αθωράκιστη.\nΧωρίς την απαραίτητη ενίσχυση του Ε.Σ.Υ, χωρίς αξιόπιστο και οργανωμένο δίκτυο μαζικών τεστ και αποτελεσματική ιχνηλάτηση. Άφησαν τους πολίτες στο έλεος της αισχροκέρδειας ιδιωτικών εργαστηρίων για τα τεστ, χωρίς πιστοποίηση.\nΔεν υπάρχει πρόσβαση, της επιστημονικής κοινότητας , των κομμάτων, των πολιτών σε σημαντικά υγειονομικά και επιδημιολογικά δεδομένα. Ο έλεγχος της πληροφορίας που έχει επιλέξει η κυβέρνηση εγείρει και ζήτημα δημοκρατίας.\nΔεν κατάφεραν ούτε να καταγράψουν την πραγματική επιδημιολογική κατάσταση σε κάθε περιοχή, αφού δεν υπήρχε ολοκληρωμένο Μητρώο Ασθενών.\nΗ Δικαιοσύνη οφείλει να διερευνήσει σε βάθος το πως και ποια συμφέροντα εξυπηρετούσαν οι ανταγωνισμοί των αρμόδιων για την διαχείριση των στοιχείων εις βάρος της δημόσιας υγείας.\nΗ αναποτελεσματικότητα, η αδιαφάνεια, ο συγκεντρωτισμός καλλιεργούν την καχυποψία και τον κλονισμό της εμπιστοσύνης. Που εντείνονται με νέα δημοσιεύματα για διπλά βιβλία των κρουσμάτων, δηλαδή αναξιόπιστο Μητρώο Ασθενών, για αδιαφανείς διαδικασίες προμήθειας τεστ και μάλιστα εις βάρος του δημοσίου συμφέροντος.\nΑυτά τα γνωρίζει, τα παρακολουθεί, και τα βιώνει ανήσυχος ο Ελληνικός λαός.\nΌπως γνωρίζει και τις Προτάσεις μας για σωστές και αποτελεσματικές λύσεις στα προβλήματα.\n2. Για την πρόταση του Κινήματος Αλλαγής για το ασφαλές άνοιγμα\nΣτέκομαι ιδιαίτερα σήμερα στο άνοιγμα με ασφάλεια για το οποίο η Κυβέρνηση δεν έχει σχέδιο.\nΈχουμε ολοκληρωμένη πρόταση: το κλειδί είναι τα μαζικά τεστ και η σωστή ιχνηλάτηση. Έτσι διατηρώντας τα γενικά μέτρα (μάσκα, περιορισμό κινήσεων, τηλεργασία) μπορούμε σταδιακά να απελευθερώσουμε περιοχές ή περιφέρειες που δεν είναι επιδημιολογικά φορτωμένες.\nΜαζικά τεστ σε ένα νομό και επανάληψη τους μετά από 20 ημέρες. Ώστε το κράτος να αποκτά πλήρη υγειονομική εικόνα και να «στεγανοποιεί» κάθε περιοχή, επιτρέποντας το εσωτερικό της άνοιγμα.\nΕφόσον και όμοροι νομοί βελτιώνονται, τότε το άνοιγμα μπορεί να επεκταθεί, πχ, σε όλη την Περιφέρεια ή σε συγκεκριμένες ζώνες.\nΤα μαζικά τεστ γίνονται με μέριμνα της Πρωτοβάθμιας Φροντίδας Υγείας, με κινητά συνεργεία, ακόμη και στο σπίτι ή σε ειδικές δομές με ραντεβού, ώστε να έχουμε πλήρη εικόνα για κάθε περιοχή και να απελευθερώνουμε σταδιακά κοινωνικές και οικονομικές δραστηριότητες.\nΝα υιοθετήσει την στρατηγική μας για τεστ-ιχνηλάτηση-απομόνωση και να δώσει ανάσα στους πολίτες και στην οικονομία. Στρατηγική που βρίσκει σύμφωνους όλο και περισσότερους ειδικούς επιστήμονες.\nΝα ενισχύσει άμεσα το ΕΣΥ με μόνιμες προσλήψεις , με μονιμοποίηση των επικουρικών και έμπρακτη αναγνώριση της προσφοράς των ανθρώπων του με ένταξή τους στα βαρέα και ανθυγιεινά και δώρο Χριστουγέννων.\nΝα προχωρήσει σε πιστοποίηση των ιδιωτικών εργαστηρίων για τα τεστ και να τα καλύπτει ο ΕΟΠΥΥ. Και επειδή κάθε σοβαρή συζήτηση για το «νέο ΕΣΥ» απαιτεί σαφές και γνωστό ολοκληρωμένο σχέδιο, καλούμε τον κ.Μητσοτάκη να παρουσιάσει το δικό του, εμείς το έχουμε δημοσιοποιήσει , το έχουμε καταθέσει και στα πρακτικά της βουλής.\nΒέβαια να μεριμνήσει για τον σωστό, αποτελεσματικό και χωρίς ταλαιπωρία εμβολιασμό του πληθυσμού. Με δωρεάν εμβόλιο όπως όλοι έχουμε τονίσει. Και ειδική καμπάνια για τον εμβολιασμό.\nΕμείς, τα μέλη του Κοινοβουλίου να δώσουμε το παράδειγμα.\n3. Για το νέο χωροταξικό νομοσχέδιο\nΑναμφίβολα ο εκσυγχρονισμός της Χωροταξικής και Πολεοδομικής Νομοθεσίας, είναι αναγκαιότητα.\nΧρειαζόμαστε απλούς και σταθερούς κανόνες και διευκόλυνση των πολιτών και των επενδύσεων με εξασφάλιση της προστασίας του περιβάλλοντος.\nΓια να έχει διαχρονικό χαρακτήρα, να μην αλλάζει κάθε φορά που αλλάζουν Υπουργοί και Κυβερνήσεις θα έπρεπε οι ρυθμίσεις αυτές να είναι προϊόν ευρύτερης συνεννόησης και διαλόγου.\nΔυστυχώς για τον κ. Μητσοτάκη αυτά είναι ψιλά γράμματα.\nΚαι εδώ αλαζονεία και αυταρχισμός. Συζητήσεις με fasttrack διαδικασίες «για να τελειώνουμε», νομοσχέδια που έρχονται στη Βουλή διαφορετικά από εκείνα που τέθηκαν σε διαβούλευση (30 άρθρα προστέθηκαν σε αυτό) και τροπολογίες- βροχή-10 ως τώρα-και μάλιστα για σοβαρά θέματα στο και πέντε!!\nΑυτή την τριτοκοσμική κατάσταση την αποκαλείτε «καλή νομοθέτηση»;\nΑυτό το Νομοσχέδιο δεν αποτελεί μεταρρύθμιση, ούτε εκσυγχρονισμό.\nΔεν προστατεύει το περιβάλλον, ούτε τα ιδιοκτησιακά δικαιώματα των πολιτών.\nΟύτε συμβάλλει ουσιαστικά στη βιώσιμη ανάπτυξη.\nΣτέκομαι ιδιαίτερα σε κάποια ζητήματα:\nΟ Υπουργός αναγορεύεται σε «μέγα χωροτάκτη» Συγχαρητήρια.\nΑντί να αναβαθμίσετε την Επιθεώρηση Περιβάλλοντος σε Ανεξάρτητη ΑΡΧΗ,\nτους υποβαθμίζετε σε μια γραφειοκρατική υπηρεσία.\nΝαι πρέπει να μπει τάξη στα εκτός σχεδίου ακίνητα.\nΝαι πρέπει να καταργηθεί η εκτός σχεδίου δόμηση όπως είναι σήμερα.\nΑλλά με οργανωμένο τρόπο. Με λειτουργικές μεταβατικές διατάξεις και όχι ασφυκτικές προθεσμίες για τα Τοπικά Πολεοδομικά Σχέδια.\nΜε τις ρυθμίσεις που φέρνετε εσείς, τρίβουν τα χέρια τους οι «μεγάλοι».\nΟι μικροϊδιοκτήτες θα βρεθούν με άχρηστα γεωτεμάχια, που θα πάρουν οι «μεγάλοι» για ένα κομμάτι ψωμί.\nΕίναι κραυγαλέα αντίφαση η σκληρότητα για τους μικροϊδιοκτήτες, αλλά την ίδια στιγμή η πριμοδότηση μεγάλων τουριστικών καταλυμάτων στην εκτός σχεδίου δόμηση.\nΔεν είναι εκσυγχρονισμός τα κατ’ εξαίρεση «δωράκια» για τις Τράπεζες.\nΚαι τέλος δεν είναι δυνατόν να μη διασφαλίζονται οι ιδιαίτερες συνθήκες κάθε ορεινής και νησιωτικής περιοχής όπως ορίζει το άρθρο 101 του Συντάγματος.\nΗ ρήτρα νησιωτικότητας δεν μπορεί να αφορά μόνο την Μύκονο και τη Σαντορίνη.\nΚαταψηφίζουμε αυτό το Νομοσχέδιο που αποτυπώνει τον βαθιά συντηρητικό χαρακτήρα της Κυβερνητικής πολιτικής.\n«Όλα για τους μεγάλους, στο περιθώριο οι μικροί, οι πολλοί».\nΑυτό είναι το «μότο» σας. Και σίγουρα αυτό δεν αποτελεί μεταρρύθμιση.\nΜέσα από τροπολογία της τελευταίας στιγμής (ως συνήθως) ο Υπουργός αλλάζει όλο το ενεργειακό περιβάλλον, χτυπώντας καίρια τις ενεργειακές κοινότητές, τους μικρούς παραγωγούς.\nΜε τα προτεινόμενα μέτρα αποκλείονται οι μικρομεσαίοι παραγωγοί Ανανεώσιμων Πηγών Ενέργειας από τον Ενεργειακό χάρτη της χώρας.\nΑπό 1η Ιανουαρίου 2021, όλες οι νέες αιτήσεις για «μικρά» φωτοβολταϊκά ισχύος κάτω των 500 kW, υποχρεώνονται να συμμετάσχουν σε ανταγωνιστική διαδικασία, απέναντι σε μεγαθήρια. Χωρίς ειδικές ευνοϊκές προβλέψεις γι’ αυτούς, άρα και προαποφασισμένο τον αποκλεισμό τους.\nΗ Κυβέρνηση με αυτές τις ρυθμίσεις αλλάζει το πλαίσιο που ο ίδιος Υπουργός διαμόρφωσε πριν από 5 μήνες με δική του υπουργική απόφαση (ΥΠΑ 26ης Μαρτίου 2020 (ΦΕΚ 1045/Β/26-3-2020).\nΤότε έδινε κατά τα λεγόμενα του «καθαρό ορίζοντα» διετίας στους μικρομεσαίους επενδυτές, καλώντας τους να προχωρήσουν σε επενδύσεις.\nΑυτό είχε ως αποτέλεσμα δεκάδες χιλιάδες επενδυτές (έχουν εμπλακεί σε διαδικασία αδειοδότησης περισσότερα από 7.000 έργα ΑΠΕ σε όλη την Ελλάδα) να εμπλακούν σε χρονοβόρες διαδικασίες αδειοδότησης ΦΒ Σταθμών.\nΑυτοί οι άνθρωποι τώρα, με την αιφνίδια αλλαγή του πλαισίου, βρίσκονται εγκλωβισμένοι.\nΕάν δεν εξεταστούν τα αιτήματά τους από τους Διαχειριστές και το ΔΑΠΕΕΠ (Διαχειριστής ΑΠΕ και Εγγυητής Προέλευσης) εντός του 2021 και μάλιστα εντός του πρώτου εξαμήνου του 2021 για τις Ενεργειακές Κοινότητες, οδηγούνται σε άλλο δυσμενέστερο καθεστώς.\nΤα 2 έτη έγιναν 1 και μόλις 6 μήνες για τις Ενεργειακές Κοινότητες.\nΑυτά τα αρνητικά και απαράδεκτα όρια πρέπει να επανεξετασθούν.\nΝα παραταθεί τουλάχιστον για ένα 6μηνο η καταλυτική ημερομηνία 31/12/2020 για την πληρότητα των φακέλων.\nΝα καταργηθεί εντελώς η δεύτερη καταληκτική ημερομηνία (30/06/2021) για τις ενεργειακές κοινότητες. Όσοι φάκελοι υποβληθούν με πληρότητα πρέπει να εξεταστούν και απαντηθούν. Ο ρόλος του κράτους δεν είναι να τιμωρεί τους επενδυτές λόγω της αδυναμίας των υπηρεσιών του.\nΤο κερασάκι στην τούρτα, που δείχνει και το μένος του Υπουργού για τις ενεργειακές κοινότητες είναι πως απαγορεύει στους πολίτες να συμμετέχουν σε πάνω από 2. Και μάλιστα με αναδρομική ισχύ. Αδιαφορώντας αν χάνουν τα χρήματα που έβαλαν.\nΗ Στόχευση είναι προφανής. Να αποκλειστούν οι μικρομεσαίοι παραγωγοί από τις επενδύσεις ΑΠΕ.\nΗ συγκεκριμένη τροπολογία δεν κατετέθη ποτέ στη Επιτροπή Παραγωγής και Εμπορίου.\nΚαι έρχεται τελευταία στιγμή στην Ολομέλεια.\nΩς τώρα είχαμε μόνο διαρροές, και ένα Δελτίο Τύπου του Υπουργού.\nΟι εξυπηρετήσεις και τα επιχειρηματικά deals, που κρύβονται πίσω από τις αποφάσεις της Κυβέρνησης, αναγκάζουν την ΝΔ να αποφεύγει με κάθε μέσο τον διάλογο και οποιοδήποτε έλεγχο.\nΕίμαστε απόλυτα απέναντι σε αυτές τις μεθοδεύσεις.\nΕίμαστε εδώ για να βάλουμε φρένο ως συντηρητική οπισθοδρόμηση.\nΠροηγούμενο άρθροΓιώργος Καμίνης: «Ίσες ευκαιρίες στην τηλεκπαίδευση για τα παιδιά της μουσουλμανικής μειονότητας της Αλεξανδρούπολης»\nΕπόμενο άρθροΗΠΑ: Η Βουλή των Αντιπροσώπων ψήφισε υπέρ της αποποινικοποίησης της κάνναβης σε ομοσπονδιακό επίπεδο\nΤαραντίλης για ανάρτηση Τσίπρα: Υποκριτικό να προσπαθεί να εκμεταλλευτεί πολιτικά τον...\nΈρευνα της OPINION POLL: Κυριαρχία του Κυριάκου Μητσοτάκη στο πολιτικό σκηνικό\nΥΦΕΞ Ρωσίας: Το Κίεβο δεν εφαρμόζει τις συμφωνίες του Μινσκ και...


Β Ι Β Λ Ι Ο Κ Α Φ Ε: “Ζωή μεθόρια” του Θεόδωρου Γρηγοριάδη\nΜετά την Αλούζα η Έλλη και μετά την Έλλη η Ζωή. Οι τίτλοι των μυθιστορημάτων του συγγραφέα έχουν συχνότατα στο κέντρο-τους μια γυναίκα και την ερωτική-της μοίρα που παρασύρει σε έναν κύκλο δίνης πολλούς άλλους.\nΘρακικός καφές γλυκός:\nΟ Θεόδωρος Γρηγοριάδης έχει καταφέρει με τον καιρό να φτάσει στο σημείο να εκδίδει άρτια αφηγηματικά κείμενα που δεν εμφανίζουν τριγμούς ή σαθρούς αρμούς. Το προηγούμενο έργο-του, “Το μυστικό της Έλλης”, ήταν πραγματική αποκάλυψη, καθώς ένας έρωτας τίθεται μέσα στην κρίση και ζεσταίνει με τη θέρμη της γλώσσας και με τη σαγήνη της αφήγησης. Κι ενώ συχνότατα χρησιμοποιεί επανερχόμενα σχήματα, όπως ενίοτε ο αταίριαστος έρωτας κι ενίοτε η θρακική ενδοχώρα (μερικές φορές μαζί), πετυχαίνει πλέον να τα χύνει σε νέα καλούπια, ώστε να τους δίνει επίκαιρη μορφή με φρέσκους προβληματισμούς.\nΣτο τελευταίο-του μυθιστόρημα μάλιστα ο ανάρμοστος κοινωνικά (λόγω της θέσης των δύο προσώπων) έρωτας μιας καθηγήτριας αγγλικών με έναν μαθητή-της σε φροντιστήριο ενηλίκων αναδεικνύει την αποτυχημένη σειρά ερώτων-της. Όταν η Ζωή διορίζεται σε σχολείο στον Έβρο, εκεί στις αρχές της δεκαετίας του ’80, η επανασύνδεσή-της με τον εικοσιτριάχρονο Γιάννη, επίδοξο καπετάνιο, βγάζει στην επιφάνεια προσωπικές ρωγμές και ανησυχίες. Όλα αυτά εξελίσσονται λίγο μετά τη νίκη του Ανδρέα Παπανδρέου στις εκλογές του 1981 και τη σοσιαλιστική στροφή της χώρας. Τι να θέλει άραγε ο συγγραφέας να δείξει εντάσσοντας το ερωτικό μέσα στο πολιτικό, και μάλιστα στο ιστορικά πολιτικό της πασοκικής αλλαγής;\nΤελικά, πόσο μπορεί να αντέξει ένας τέτοιος έρωτας; Η Ζωή, παρά την αντισυμβατική-της νοοτροπία και συμπεριφορά, παρά τα σχόλια που ακούει στη μικρή θρακική κοινωνία, είναι μια πιστή Πηνελόπη, που πιστεύει στον άγραφο νόμο του έρωτα, ασχέτως αν τον τηρεί ο ναυτικός αγαπημένος-της. Ένα ατύχημα ωστόσο, που την καθιστά συναισθηματικά ψυχρή, έρχεται να κλονίσει την αρραγή σχέση-τους και να αδειάσει τον εσωτερικό κόσμο της ηρωίδας. Το δυστύχημα προκάλεσε ψυχολογικά τραύματα ικανά να αφαιρέσουν από τον έρωτα το πάθος, το δόσιμο, την εγκαρτέρηση, το χτυποκάρδι… Κι επιπλέον ανέδειξε μια σειρά ερώτων, πριν και μετά τον Γιάννη, που καταλήγουν στον θάνατο, σαν να είναι η ηρωίδα φορέας μιας δυσοίωνης κατάρας.\nΤι είναι τελικά η ιστορία της Ζωής; Είναι μια σειρά ερώτων που απέτυχαν; Είναι μια ψυχαναλυτική περιπέτεια που αναζητεί το βαθύτερο τραύμα; Είναι μια αναζήτηση του εγώ στις σχέσεις-του με το εσύ; ή μήπως ο ιστορικός χρόνος της δεκαετίας του ’80 υποδεικνύει μια Ελληνίδα που μεγαλώνει στη μεταπολίτευση, μισή στην πρόοδο και μισή στη συντήρηση, σαν μια βαθειά πληγή να την καθηλώνει σε έναν ψυχολογικό πνιγμό;\nΝομίζω ότι τελικά ο Γρηγοριάδης οδήγησε την ιστορία-του σε μια μοιρολατρική αντιμετώπιση της ζωής, όχι με την έννοια της παθητικότητας, αλλά με την έννοια του μεταφυσικού προκαθορισμού. Το πολιτικό πλαίσιο δεν είναι λειτουργικό και οι κοινωνικές αναφορές, από το AIDS μέχρι την έγχρωμη τηλεόραση κι από τον Χατζιδάκη έως τον Παπακωνσταντίνου, είναι ωραία στοιχεία του σκηνικού, αλλά διακοσμητικά, ατμοσφαιρικά, παρασκηνιακά σε μια ιστορία που δεν διαλέγεται μαζί-τους. Αντίθετα, πιο σημαντικό ρόλο παίζει ένα παραφυσικό πλαίσιο, από τον υπνωτιστή και τη γριά-Μπάμπω μέχρι την αλυσίδα ερώτων που προδιαγεγραμμένα καταλήγουν θανατηφόροι. Κι αυτό το πλαίσιο υπαγορεύει μια πίστη στη μοίρα, μια πίστη σε δυνάμεις που, ενώ η κοινωνία εξελίσσεται, αυτές κρατούν τον άνθρωπο δέσμιο αθέλητων εξελίξεων.\nΕπαναλαμβάνω ότι ο Γρηγοριάδης έχει πετύχει πολύ υψηλά επίπεδα αφηγηματικής δεξιότητας και καθαρότητας. Αλλά συνάμα χάνει το στίγμα της μυθοπλασίας, όταν ο στόχος-της παρεκκλίνει σε χαμηλές πτήσεις και άδηλες, ερωτικές ή ιδεοληπτικές, πορείες.\n[Η βιβλιοπαρουσίαση δημοσιεύτηκε πρώτη φορά στις 10/11/2015 στον ιστότοπο In2life και εδώ αναδημοσιεύεται με εικόνες που ξεσήκωσα από: www.patrasevents.gr, www.lac-expo.com, www.thrakipalace.gr, www.athensmagazine.gr και www.napkyn.com. Δείτε επίσης την πολύ ενδιαφέρουσα μπλογκοσελίδα του συγγραφέα: http://teogrigoriadis.blogspot.gr]\nΞέρεις ότι σε παρακολουθώ ανελλιπώς, αγαπητέ Πατριάρχη και από σένα έχω γνωρίσει ωραία βιβλία. Δεν θα μπορούσες όμως να είσαι πιο σαφής; Τι σημαίνει ..."παρεκκλίνει σε άδηλες, ερωτικές ή ιδεοληπτικές πτήσεις"; Μήπως και αυτό που εγώ γράφω πολύ πιο απλά στη δική μου ανάρτηση;\n07 December, 2015 13:33\nνομίζω ότι δεν εννοούμε το ίδιο.\nΕγώ εννοώ το ερωτικό στοιχείο στα έργα του Γρηγοριάδη,\nετεροφυλοφιλικό ή ομοφυλοφιλικό,\nπου μένει συχνά μετέωρο, υπάρχει για να υπάρχει,\nόχι στις περιγραφές-του,\nαλλά στην ύπαρξή-του ως ρηχή επιφάνεια.\nΣτην "Έλλη" αντίθετα το είδα ουσιαστικό και το επαίνεσα.\n07 December, 2015 13:40\nΔιαβάζοντας την ανάρτησή σας, ξαναθυμήθηκα το Ναύτη του ιδίου, πολλά χρόνια πριν διαβασμένο. Σαν να μην πέρασε μια μέρα. Ακριβώς η αυτή εντύπωση. Δεν ξέρω αν αυτό είναι καλό ή κακό, πάντως όπως καταλαβαίνω ο Γρηγοριάδης διατηρεί βασικές και επαναλαμβανόμενες σταθερές.\n07 December, 2015 16:22\nδεν έχω διαβάσει τον "Ναύτη".\nΣε τι μοιάζει με τη "Ζωή μεθόρια";\n07 December, 2015 17:35\nστην "προς τιμήν μου" ανάρτηση με τίτλο "Έξεστι;"\nκαι το πράσινο τέρας στη φωτό της κορυφής,\nέχω υποβάλει το σχόλιο που σας όφειλα από χθες.\nΠατριάρχα Φώτιε, μιας και ρωτάτε για τα κοινά του ο Ναύτης με το "Ζωή μεθόριος". Έχοντας διαβάσει μόνο το Ναύτη πριν χρόνια, παρόλο που δεν μπορώ να ανακαλέσω λεπτομέρειες, μπορώ να πω πως σαφώς και εκεί το κυνήγι του έρωτα σε πρόσωπα που μεταλάσσονταν αποτελούσε βασικό μοτίβο, όπως επίσης η θρακιώτικη γη και τα παραφυσικά, όπως λέτε, στοιχεία που παραπέμπουν σε λαικά παραμύθια. Μου δίνεται λοιπόν η εντύπωση μετά την ανάγνωση της ανάρτησής σας πως ο συγγραφέας επιμένει στα βασικά του μοτίβα, κυρίως σε αυτό του έρωτα. Διόλου κακό αυτό, εξάλλου έχω την εντύπωση πως κάποια στιγμή οι συγγραφείς επικεντρώνονται στο βασικό θέμα που τους απασχολεί και τους δομεί, όσο κι αν αυτό είναι καμουφλαρισμένο πίσω από ποικίλες πλοκές. Θα είχε ενδιαφέρον να μας πει ο ίδιος ο Γρηγοριάδης την άποψή του, αν ήδη δεν το έχει κάνει στο μπλογκ του.\n08 December, 2015 11:11\nκι εγώ, χωρίς να έχω διαβάσει τον "Ναύτη",\nέχω την ίδια γνώμη:\nβασικά μοτίβα του Γρηγοριάδη είναι ο (ηδονικός) έρωτας,\nη Θράκη, η αναγωγή σε μια μεταφυσική (μοιραία και παράλληλη) πραγματικότητα, κάτι σαν θυμοσοφία του λαού ή της υπαίθρου κ.ο.κ.\nΑλλού τα εξυψώνει κι αλλού τα ξεχειλώνει.\n08 December, 2015 11:21\nΡόζα και πάλι καλημέρα,\nαπάντησα επίσης στο ίδιο post.\nευχαριστώ για την επικοινωνία, να και σε κάτι που μπορεί να είναι χρήσιμο ένα μπλογκ εκτός από τις προτάσεις και κριτικες βιβλίων, στην επικοινωνία δύο ανθρώπων.\nΣυμφωνώ σχεδόν με την πλειοψηφία των σχολίων σου.\nΑλλάζω θέμα, το βιβλίο του Γρηγοριάδη Ζωή Μεθόρια δεν με άγγιξε καθόλου ίσως δεν ήταν η στιγμή κατάλληλη να το διαβάσω στη διάρκεια των διακοπών μου στην Ελλάδα.\n09 December, 2015 09:11\nΣουμέλα, κι εγώ σ' ευχαριστώ για την επικοινωνία,\nγια την ουσία της...\n09 December, 2015 18:38\n11 December, 2015 14:16\nΝομίζω ότι τα βιβλία του Γρηγοριάδη διαφέρουν το ένα από το άλλο κυρίως στον τρόπο γραφής, στην τεχνική δηλαδή που χρησιμοποιεί,γιατί πράγματι διατηρεί σχεδόν σε όλα τις σταθερές του αναφορές σε συγκεκριμένα θέματα.Γράφει με διαφορετικό ύφος,στεγνά ή αν θέλετε πολύ λιτά στο "Μυστικό της Έλλης" πχ, πολύ σωστά κατά την γνώμη μου γιατί το θέμα που πιάνει να ξετυλίξει είναι από μόνο του ικανό να κινήσει το ενδιαφέρον του αναγνώστη,οπότε γιατί να εκμαιεύσει αυτό το ενδιαφέρον με μια λυρικότερη διατύπωση;Γράφει πολύ πιο γλαφυρά όμως στον "Ναύτη", που είναι σαν ιστορία περισσότερο οικογενειακή και απλώνεται σε μεγαλύτερο χρονικό πλαίσιο, αναδρομή σε πρόσφατο πλην τελειωμένο οριστικά παρελθόν αποτυπωμένο σε συγκεκριμένο ιστορικό καμβά κι ας αφηγείται πρωτοπρόσωπα.\nΤο μυθιστόρημά του "Ζωή Μεθόρια",άλλο παράδειγμα,είναι η ρεαλιστική και συναισθηματική συνέχεια της φοιτητικής ας το πω έτσι σάγκας που αφηγήθηκε καταιγιστικά στο "Παρτάλι", εκεί με μια πιο προκλητική γλώσσα κι αν δεν έχει διαβάσει κάποιος το "Παρτάλι",καταλαβαίνω γιατί μπορεί να του φανεί μετέωρο το ότι εστιάζει στην Ζωή,την παίρνει από το Παρτάλι και την θεσσαλονίκη του '70 και την παρακολουθεί βήμα βήμα όσο αυτή γίνεται μια ολοένα και πιο μειοψηφική εκδοχή πολιτικοποιημένου ανθρώπου της μεταπολίτευσης που περνάει όχι χωρίς να πληρώσει βαρύ τίμημα σε άλλες καταστάσεις.\nΒέβαια προσεγγίζω τον Γρηγοριάδη με φιλική ματιά τώρα πια.Και γιατί έχω διαβάσει όλα τα βιβλία του κι έχω μια συνολική εικόνα και επίσης επειδή τον γνώρισα και η σεμνότητά του με γοήτευσε,άρα ίσως να έχω χάσει ένα μέρος από την αντικειμενικότητά μου απέναντί του.\n11 December, 2015 14:28\nπολύ χρήσιμη η γενικότερη αναφορά στο έργο του Γρηγοριάδη.\nΟι παρατηρήσεις-σου για τη γλώσσα βοηθάνε σε πολλά,\nστην κατανόηση λ.χ. της ποικιλίας\nμε την οποία ένας λογοτέχνης οφείλει να χειρίζεται τα θέματά-του, ακόμα κι αν είναι παρόμοια.\nΤο έργο κρίνεται και απολαμβάνεται μόνο-του\nή πρέπει να εντάσσεται στην προηγούμενη δουλειά του συγγραφέα;\n11 December, 2015 16:01


ΦΕΚ: Τι ισχύει μέχρι 4 Απριλίου σε σχολεία, ΑΕΙ, Κολλέγια, ΙΕΚ, ΣΔΕ, Φροντιστήρια και ΚΞΓ\nΑρχική > ΦΕΚ: Τι ισχύει μέχρι 4 Απριλίου σε σχολεία, ΑΕΙ, Κολλέγια, ΙΕΚ, ΣΔΕ, Φροντιστήρια και ΚΞΓ\nΟ αριθμός των τεστ στα οποία θα υποβάλλονται εβδομαδιαίως μαθητές και εμβολιασμένοι εκπαιδευτικοί μειώνεται σε ένα -από δύο- σελφ τεστ την εβδομάδα\nΔημοσιεύθηκε στην Εφημερίδα της Κυβέρνησης η Κοινή Υπουργική Απόφαση, η οποία ορίζει τα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 για σχολεία, ΑΕΙ, ΙΕΚ, ΣΔΕ, Κολλέγια , Φροντιστήρια και ΚΞΓ από σήμερα Σάββατο, 26 Μαρτίου και ώρα 06:00 έως και τη Δευτέρα, 4 Απριλίου και ώρα 06:00.\nΤι αποφασίστηκε για τα σελφ τεστ στα σχολεία;\nΣε συνέχεια αποδοχής από την Κυβέρνηση της ομόφωνης εισήγησης της Επιτροπής Εμπειρογνωμόνων του υπουργείου Υγείας, ο αριθμός των τεστ στα οποία θα υποβάλλονται εβδομαδιαίως μαθητές και εμβολιασμένοι εκπαιδευτικοί , από 1η Απριλίου, μειώνεται σε ένα -από δύο- σελφ τεστ την εβδομάδα. Λεπτομέρειες για το μέτρο θα διευκρινιστούν σε επόμενη ΚΥΑ.\nΓιατί μειώνονται τα τεστ, ενώ η πανδημία του κορωνοϊού εξακολουθεί να είναι σε έξαρση;\nΜε βάση τα δεδομένα του ΕΟΔΥ, παρατηρείται μια κάποια σταθεροποίηση τις τελευταίες μέρες, καθώς και μια μείωση των κρουσμάτων στα παιδιά και στους εφήβους, με αντίστοιχη αύξηση στις μεγαλύτερες ηλικίες. Σύμφωνα με τους ειδικούς περνάμε σε μια φάση κατά την οποία θα συνυπάρχουμε με τον ιό, οι παραλλαγές του προκαλούν ηπιότερη νόσο, ιδιαίτερα στους εμβολιασμένους, και η πλειοψηφία των πολιτών έχει ήδη εμβολιαστεί. Έτσι και η εκπαιδευτική κοινότητα, όπως σε κάθε φάση της πανδημίας, προσαρμόζεται στα νέα δεδομένα, ακολουθώντας τις συστάσεις των ειδικών. Αξίζει να σημειωθεί η υποδειγματική τήρηση των μέτρων από την εκπαιδευτική κοινότητα καθ’ όλη τη διάρκεια της υγειονομικής κρίσης, γεγονός που αποτυπώνεται και στα κλειστά λόγω κορωνοϊού τμήματα ανά την επικράτεια, που αυτή τη στιγμή δεν ξεπερνούν το 0,02%.\nΤι ισχύει σε άλλες χώρες της Ευρωπαϊκής Ένωσης;\nΗ συντριπτική πλειονότητα των κρατών-μελών της ΕΕ δεν απαιτεί σελφ τεστ για την προσέλευση των μαθητών στο σχολείο. Δεν είναι υποχρεωτικό το τεστ σε Βέλγιο, Γαλλία, Δανία, Ιρλανδία, Ισπανία, Λετονία (από 1/4), Λιθουανία, Μάλτα, Ουγγαρία, Πολωνία, Ρουμανία, Σλοβενία, Σουηδία, Τσεχία, Φινλανδία. Μόνο σε περίπτωση κρούσματος ζητούν τεστ σε Ιταλία, Κροατία, Πορτογαλία και Σλοβακία, ενώ στην Ολλανδία μόνο εφόσον οι μαθητές εμφανίσουν συμπτώματα.\nΗ σαφής τάση που παρατηρείται είναι στην κατεύθυνση της άρσης της υποχρεωτικής διενέργειας τεστ για την προσέλευση στο σχολείο, ακόμη και στις λίγες χώρες στις οποίες απαιτείται.\nΣχολικο ετος 2021-22 ΥΠΟΥΡΓΕΙΟ ΠΑΙΔΕΙΑΣ \n27 Μαρ 2022 13:34\nΠροφανέστατα για οικονομίστικους λόγους περιορίζονται τα self test από δύο σε ένα, γιατί κανείς λογικός άνθρωπος δεν μπορεί να πιστε΄ψει ότι έχει οποιαδήποτε επιστημονική βάση αυτός ο ισχυρισμός που εκπορεύεται από το υπουργείο, ενώ όλοι εμείς που ζούμε την πραγματική ζωή του σχολείου, γνωρίζουμε καλά ότι δεν έχει υποχωρήσει ούτε στο ελάχιστο η πίεση από τα καθημερινά κρούσματα που αναστατώνουν σε απίστευτο βαθμό την εκπαιδευτική διαδικασία. Και είναι ολοφάνερο ότι σύντομα, εκεί λίγο μετά το Πάσχα, θα σταματήσουν εντελώς οι έλεγχοι, οπότε ο σώζων εαυτόν σωθήτω!\nΥΓ. Οι μαθητικές εκδρομές ξεκίνησαν. Το υπουργείο εξακολουθεί να σιωπά. Σύντομα θα ακούσουμε τραγελαφικές καταστάσεις από τα κρούσματα μαθητών και εκπαιδευτικών σε τόπους μακρινούς! Και τότε να δούμε αν θα τολμήσει το υπουργείο να ψελλίσει το παραμικρό!\n27 Μαρ 2022 12:51\nΟι ανεμβολιαστοι συνεχιζουν ομως να πληρωνουν 2 τεστ αφου ειναι γνωστο παντου οτι αυτο επιτασσει η ιατρικη του μητσοτακη.Δεν πειραζει ,θα λαβετε συντομα απαντηση\n27 Μαρ 2022 11:04\nΑύριο ανοίγουν τα σχολεία. Τί περιμένουν για τις "διευκρινίσεις με νέα ΚΥΑ";\n27 Μαρ 2022 11:02\nΤο ΦΕΚ μιλάει για 2 σελφ τεστ την εβδομάδα και όχι για ένα (σελίδα 14771) αναφερόμενο στα ΚΞΓ/Φροντιστήρια, ενώ δεν βλέπω κάτι αντίστοιχο για τα Σχολεία. Τί γίνεται;;;\n27 Μαρ 2022 10:25\nΣας πήρανε χαμπάρι και οι μαθητές, κυρίες και κύριοι των υπουργείων παιδείας, υγείας και όσων εμπλέκονται στις απανωτές ΚΥΑ. "Κύριε", μου λένε, "ενώ έχουμε καθημερινά τόσα κρούσματα στα σχολεία, χαλαρώνουν τα μέτρα για τον τουρισμό. Δεν τους ενδιαφέρουμε εμείς και οι οικογένειές μας;" Τι να απαντήσω κύριοι-κυρίες, όταν 3 μαθητών/τριών μου οι μητέρες "έφυγαν" από covid; Ότι είχαν υποκείμενα νοσήματα, όπως μας καραμελίζετε για τους θανάτους εδώ και 2 χρόνια;\nΟι τουρίστες έρχονται.... Ο Covid υποχωρει\n27 Μαρ 2022 00:24\nΜα είναι απλό μειώνοντας τα self test μειώνεται το ποσοστό των ανιχνευσιμων κρουσμάτων, συμπέρασμα όλα καλά ο Covid υποχωρεί, χαλαρώνουμε και άλλο τα μέτρα γιατί η τουριστική περιοδος έρχεται ! Από Σεπτέμβριο βλέπουμε...\nΜε την τιμωρία τον ραπίντ τεστ να συνεχίζουν οι ανεμβολιαστοι ενώ τα σελφ τέστ κόβονται.Καθαρα επιστημονική προσέγγιση.Τα έχουμε δει όλα σε αυτή την χώρα μήπως γίναμε βόρεια Κορέα και δεν το καταλάβαμε?Δεν πειράζει θα έρθει η ώρα σας.\n26 Μαρ 2022 13:01\nΗ καρδιά μας το ξέρει τι τραβάμε κάθε μέρα με τα κρούσματα μαθητών και κατ' επέκταση καθηγητών...Οι ειδικοί και η υπουργός είναι εκτός πραγματικότητας, όπως πάντα.\nSource URL: https://www.esos.gr/arthra/77454/fek-ti-ishyei-mehri-4-aprilioy-se-sholeia-aei-kollegia-iek-sde-frontistiria-kai-kxg


Luther Vandross : GOOGLE doodle σαν σήμερα 20 Απριλίου- Λούθερ Βάντρος - ΕΚΚΛΗΣΙΑ ONLINE\nΔευτέρα, 19 Απριλίου 2021 23:48\nΑρχική » ΝΕΑ » Luther Vandross : GOOGLE doodle σαν σήμερα 20 Απριλίου- Λούθερ Βάντρος\nΟ Luther Ronzoni Vandross Jr. ήταν Αμερικανός τραγουδιστής, τραγουδοποιός και παραγωγός δίσκων. Καθ 'όλη τη διάρκεια της καριέρας του, ο Vandross ήταν ένας τραγουδιστής στο παρασκήνιο για πολλούς διαφορετικούς καλλιτέχνες όπως οι Todd Rundgren, Judy Collins, Chaka Khan, Bette Midler, Diana Ross, David Bowie, Ben E.\nΟ Όσιος Θεόδωρος καταγόταν από την Κωνσταντινούπολη και γεννήθηκε από πλούσιους και ευσεβείς γονείς. Από νεαρή ηλικία ακολούθησε το μοναχικό βίο γενόμενος μοναχός στη μονή που γι’ αυτόν καλείτο μονή του Τριχινά. Αφιέρωσε όλη του τη ζωή στη διακονία των φτωχών και των άρρωστων. Ονομάστηκε Τριχινάς, διότι είχε τρίχινα φορέματα. Η ζωή του ήταν λιτή και με πολλή εγκράτεια, προκειμένου να δίνει όσο γινόταν περισσότερα αγαθά στους πάσχοντες. Τη νύχτα ο Θεόδωρος πάντα έβρισκε χρόνο για προσευχή και μελέτη. Ζούσε μέσα σε μια κοινωνία στερημένων ανθρώπων, που οι ανάγκες τους ήταν μεγάλες.\n28 ημέρες πριν Γράφει το ΕΚΚΛΗΣΙΑ ONLINE, ΝΕΑgoogle, ΣΑΝ ΣΗΜΕΡΑ\nΟι Ορθόδοξοι αντιπρόσωποί μας στους Διαλόγους παρέμειναν εδραίοι ή παρασύρθηκαν σε συμβιβασμούςΆγιος Ζακχαίος ο Απόστολος: ΓΙΟΡΤΗ ΣΗΜΕΡΑ 20 Απριλίου – Εορτολόγιο ποιοι γιορτάζουν


Έτος - Βικιπαίδεια | Wikipedia.gr\nΤο έτος είναι ο χρόνος μεταξύ δύο επαναλήψεων ενός γεγονότος σχετικού με την τροχιά της Γης ή γενικότερα ενός πλανήτη γύρω από τον ήλιο του. Συγκεκριμένα στην περίπτωση της Γης, έτος είναι ο χρόνος που χρειάζεται για μια πλήρη περιστροφή γύρω από τον ήλιο, 365 περίπου γήινες ημέρες. Κατ' επέκταση, αυτό μπορεί να εφαρμοστεί σε οποιοδήποτε πλανήτη: για τον Άρη για παράδειγμα, μιλάμε για "Αρειανό έτος", το οποίο διαρκεί περίπου όσο δύο γήινα.\nΠαλιότερα, όταν οι άνθρωποι πίστευαν ότι η Γη δεν κινείται, το έτος προσμετρούνταν με βάση τις ορατές αλλαγές στη φύση που προκαλεί η εναλλαγή των εποχών, οι οποίες κι αυτές με τη σειρά τους είναι αποτέλεσμα της περιφοράς της Γης γύρω από τον Ήλιο, ή βάσει των ισημεριών και ηλιοστασίων. Το ημερολογιακό έτος αποτελεί το χρόνο που απαιτείται για την επανάληψη δύο ημερομηνιών με το ίδιο όνομα, και η διάρκειά του ποικίλλει ανάλογα με το ημερολόγιο που χρησιμοποιείται. Για παράδειγμα, το γρηγοριανό έτος διαρκεί περίπου 365.2425 ημέρες ενώ το Ιουλιανό έτος περίπου 365.25 ημέρες.\nΤο 594 π.Χ. ο Σόλων ο Αθηναίος καθιέρωσε το έτος ως μέτρηση του χρόνου. Αποτελείτο από 12 μήνες που είχαν 29 και 30 μέρες ο κάθε μήνας.\n1.1 Σύμβολο a\n1.1.1 Πολλαπλασιαστικά προθέματα SI\n1.2 Σύμβολα y και yr\nΔεν υπάρχει καθολικώς αποδεκτό σύμβολο για το έτος ως μονάδα χρόνου. Το Διεθνές Σύστημα Μονάδων δεν κάνει κάποια πρόταση για αυτό. Τα πρότυπα NIST SP811 και ISO 80000-3:2006 προτείνουν τη χρήση του συμβόλου a από την λατινική λέξη για το έτος, annus. Στα αγγλικά χρησιμοποιούνται κάποιες φορές οι συντομογραφίες y ή yr, ειδικά στη γεωλογία και την παλαιοντολογία, όπου χρησιμοποιούνται και τα kyr, myr, byr (χιλιάδες, εκατομμύρια και δισεκατομμύρια έτη αντίστοιχα) καθώς και παρόμοιες συντομογραφίες.\nΣύμβολο a[Επεξεργασία | επεξεργασία κώδικα]\nΣτα NIST SP811 και ISO 80000-3:2006 προτείνουν το σύμβολο a. Αν και το a είναι επίσης σύμβολο για το αρ (are), μονάδα επιφάνειας για την μέτρηση χερσαίων εκτάσεων, το περιεχόμενο είναι συνήθως αρκετό για να είναι σαφής η χρήση του.\nΟ Ενοποιημένος Κώδικας Μονάδων Μέτρησης αποσαφηνίζει τα διάφορα σύμβολα των ISO 1000, ISO 2955 και ANSI X3.50 χρησιμοποιώντας\nar για το αρ και:\nat = a_t = 365.24219 ημέρες για το μέσο τροπικό έτος\naj = a_j = 365.25 ημέρες για το μέσο Ιουλιανό έτος\nag = a_g = 365.2425 ημέρες για το μέσο Γρηγοριανό έτος\na = 1 aj έτος (χωρίς περαιτέρω διευκρίνηση)\nΈνας ορισμός που υιοθετήθηκε από κοινού, από τη Διεθνή Ένωση Καθαρής και Εφαρμοσμένης Χημείας και τη Διεθνή Ένωση Γεωλογικών Επιστημών είναι η χρήση του annus, με σύμβολο a για το έτος, οριζόμενο ως η διάρκεια του τροπικού έτους κατά το έτος 2000:\na = 365.24219265 ημέρες = 31556925.445 δευτερόλεπτα\nΟ συμβολισμός αυτός ωστόσο έχει αποδειχθεί αμφισβητίσιμος καθώς συγκρούεται με την προηγούμενη σύμβαση μεταξύ των γεωεπιστημόνων να χρησιμοποιούν το σύμβολο a συγκεκριμένα για «έτη πριν», και τα σύμβολα y ή yr για την χρονική περίοδο ενός έτους.\nΠολλαπλασιαστικά προθέματα SI[Επεξεργασία | επεξεργασία κώδικα]\nka (kiloannum), είναι μονάδα χρόνου ίση με χίλια έτη (103). Τυπικά χρησιμοποιείται στη γεωλογία, την παλαιοντολογία και την αρχαιολογία για περιόδους του Ολόκαινου και του Πλειστόκαινου όπου χρησιμοποιούνται μέθοδοι χρονολόγησης άλλες από την ραδιοχρονολόγηση με άνθρακα, ήτοι μεταξύ άλλων χρονολόγηση παγοπυρήνων, δεντροχρονολόγηση ή χρονολόγηση ουρανίου-θορίου. Αν η ηλικία καθορίζεται κατά κύριο λόγο με ραδιοχρονολόγηση άνθρακα, τότε αυτή θα πρέπει να εκφραστεί σε έτη ραδιοάνθρακα ή βαθμονομημένα ημερολογιακά έτη Πρό του Παρόντος (Before Present)\nMa (megaannum), είναι μονάδα χρόνου ίση με ένα εκατομμύριο (106) έτη. Χρησιμοποιείται συχνά σε επιστημονικά πεδία όπως η γεωλογία, η παλαιοντολογία, και η ουράνια μηχανική για τον προσδιορισμό πολύ μεγάλων χρονικών περιόδων στο μέλλον ή το παρελθόν. Για παράδειγμα το είδος δεινοσαύρου Tyrannosaurus rex βρίσκονταν σε αυθονία περίπου 65 Ma (65 εκατομμύρια χρόνια) πριν. (το πριν δεν αναφέρεται πάντα, αν ορίζεται η ποσότητα χωρίς να αναφέρεται ρητά η διάρκεια, μπορεί να υποτεθεί ότι το «πριν» υπονοείται. Η εναλλακτική μονάδα «mya» συμπεριλαμβάνει το «πριν» [ago] ρητώς). Σε αστρονομικές εφαρμογές χρησιμοποιείται το Ιουλιανό έτος των ακριβώς 365.25 ημερών. Στην γεωλογία και την παλαιοντολογία, το έτος δεν είναι τόσο ακριβές και ποικίλει ανάλογα με τον συγγραφέα.\nGa (gigaannum), είναι μονάδα χρόνου ίση με ένα δισεκατομμύριο (109) έτη. Χρησιμοποιείται συχνά σε επιστημονικά πεδία όπως η κοσμολογία και η γεωλογία για να εκφράσει εξαιρετικά μακρές χρονικές περιόδους του παρελθόντος. Για παράδειγμα ο σχηματισμός της Γης συνέβη πριν περίπου 4,57 Ga (4,57 δισεκατομμύρια έτη).\nTa (teraannum), είναι μονάδα χρόνου ίση με ένα τρισεκατομμύριο (1012) έτη. Είναι εξαιρετικά μεγάλη μονάδα χρόνου, περίπου 70 φορές μεγαλύτερη από την ηλικία του σύμπαντος. Είναι στην ίδια τάξη μεγέθους με την αναμενόμενη διάρκεια ζωής ενός ερυθρού νάνου.\nPa (petaannum), είναι μονάδα χρόνου ίση με ένα τετράκις εκατομμύριο (1015) έτη. Η ημιζωή του νουκλιδίου κάδμιο-113 είναι περίπου 8 Pa. Το σύμβολο συμπίπτει με αυτό του Pascal (Pa), αν και αμφότερα χρησιμοποιούνται σπάνια και τα συμφραζόμενα θα είναι κανονικά αρκετά για την διάκριση μεταξύ χρόνου και πίεσης.\nEa (exaannum), είναι μονάδα χρόνου ίση με ένα πεντάκις εκατομμύριο (1018) έτη. Η ημιζωή του βολφράμιου-180 είναι 1.8 Ea.\nΣύμβολα y και yr[Επεξεργασία | επεξεργασία κώδικα]\nΣτην αστρονομία, τη γεωλογία και την παλαιοντολογία χρησιμοποιούνται κάποιες φορές τα σύμβολα yr (αγγλικά: year, έτος) και ya (αγγλικά: years ago, έτη πριν), σε συνδυασμό με προθέματα για τα «χίλια», «εκατομμύρια», «δισεκατομμύρια».\nΟι μονάδες αυτές δεν είναι μονάδες του SI, ακολουθούν όμως αμφίσημες διεθνείς υποδείξεις και χρησιμοποιούν είτε τα αγγλικά πρώτα γράμματα ως προθέματα (t, m, και b) είτε τα μετρικά προθέματα (k, M, και G) είτε ποικιλίες μετρικών προθεμάτων (k, m, g). Σε αυτές περιλαμβάνονται:\nσυντομογραφία εκτός SI\nαντίστοιχο με πρόθεμα SI\ntya ή kya "ka πριν"\nΕμφάνιση του Homo sapiens, περ. 200 tya\nΜετανάστευση από την Αφρική, περ. 60 tya\nΤελευταίο Παγετώδες Μέγιστο, περ. 20 tya\nΝεολιθική Επανάσταση, περ. 10 tya\nmya "Ma πριν"\nΠλειόκαινο, 5.3 έως 2.6 mya\nΟλόκαινο ξεκίνησε στα 0.01 mya\nbya ή gya "Ga πριν"\nπαλαιότεροι Ευκαρυώτες, 2 bya\nηλικία της Γης, 4.5 bya\nΜεγάλη Έκρηξη, 13.7 bya\nΗ χρήση των "mya" και "bya" δεν ενθαρρύνεται στη σύγχρονη γεωφυσική, και προτιμάται η χρήση των "Ma" και "Ga" για χρονολογίες Προ του Παρόντος, καθώς και του «m.y.» (million years, εκατομμύρια έτη) για την διάρκεια των εποχών. Αυτή η ad hoc διάκριση μεταξύ απόλυτου χρόνου και χρονικού διαστήματος είναι αμφισβητούμενη ανάμεσα στα μέλη της Γεωλογικής Εταιρίας της Αμερικής.\n↑ Professor Dr. R. du Bois-Reymond und Oberst z.D. C .Schaefer (1908). «Handbuch zur Geschichte der Naturwissenschaften und der Technik.» (στα Γερμανικά). Verlag von Julius Springer. http://www.digitalis.uni-koeln.de/Darmstaedter/darmstaedter_index.html. Ανακτήθηκε στις 6 Αυγούστου 2009.\n↑ Ambler Thompson, Barry N. Taylor (2008) (PDF). Special Publication 811: Guide for the Use of the International System of Units (SI). National Institute of Standards and Technology (NIST). http://physics.nist.gov/Document/sp811.pdf.\n↑ «ISO 80000-3:2006, Quantities and units – Part 3: Space and time». Geneva, Switzerland: International Organization for Standardization. 2006. http://www.iso.org/iso/iso_catalogue/catalogue_tc/catalogue_detail.htm?csnumber=31888.\n↑ 4,04,1 Russ Rowlett. «Units: A». How Many? A Dictionary of Units of Measurement. University of North Carolina. http://www.unc.edu/~rowlett/units/dictA.html. Ανακτήθηκε στις 9 Ιανουαρίου 2009.\n↑ 5,05,15,2 «AGU Editorial Style Guide for Authors». American Geophysical Union. 21 Σεπτεμβρίου 2007. Αρχειοθετήθηκε από το πρωτότυπο στις 14 Ιουλίου 2008. http://web.archive.org/web/20080714134306/http://www.agu.org/pubs/style_guide_intro.html. Ανακτήθηκε στις 9 Ιανουαρίου 2009.\n↑ 6,06,1 North American Commission on Stratigraphic Nomenclature (November 2005). «North American Stratigraphic Code». The American Association of Petroleum Geologists Bulletin 89 (11): 1547–1591. http://ngmdb.usgs.gov/Info/NACSN/Code2/code2.html#Article13.\n↑ Ambler Thompson, Barry N. Taylor (2008). «Special Publication 811 – Guide for the Use of the International System of Units (SI)». National Institute of Standards and Technology (NIST), para 8.1. http://physics.nist.gov/Document/sp811.pdf.\n↑ «ISO 80000-3:2006, Quantities and units». Geneva: International Organization for Standardization. 2006, Part 3: Space and time. http://www.iso.org/iso/iso_catalogue/catalogue_tc/catalogue_detail.htm?csnumber=31888.\n↑ Gunther Schadow, Clement J. McDonald. «Unified Code for Units of Measure». http://aurora.rg.iupui.edu/ucum.\n↑ 12,012,1 Celeste Biever (27 Απριλίου 2011). «Push to define year sparks time war». New Scientist. http://www.newscientist.com/article/dn20423-push-to-define-year-sparks-time-war.html. Ανακτήθηκε στις 28 Απριλίου 2011.\n↑ P. Belli et al. (2007). «Investigation of β decay of 113Cd». Phys. Rev. C 76: 064603. doi:10.1103/PhysRevC.76.064603. Bibcode: 2007PhRvC..76f4603B.\n↑ F. A. Danevich et al. (2003). «α activity of natural tungsten isotopes». Phys. Rev. C 67: 014310. doi:10.1103/PhysRevC.67.014310. Bibcode: 2003PhRvC..67a4310D.\n↑ North American Commission on Stratigraphic Nomenclature. «Article 13 (c)». North American Stratigraphic Code. http://ngmdb.usgs.gov/Info/NACSN/Code2/code2.html#Article13. «(c) Convention and abbreviations. – The age of a stratigraphic unit or the time of a geologic event, as commonly determined by numerical dating or by reference to a calibrated time-scale, may be expressed in years before the present. The unit of time is the modern year as presently recognized worldwide. Recommended (but not mandatory) abbreviations for such ages are SI (International System of Units) multipliers coupled with "a" for annum: ka, Ma, and Ga for kilo-annum (103 years), Mega-annum (106 years), and Giga-annum (109 years), respectively. Use of these terms after the age value follows the convention established in the field of C-14 dating. The "present" refers to 1950 AD, and such qualifiers as "ago" or "before the present" are omitted after the value because measurement of the duration from the present to the past is implicit in the designation. In contrast, the duration of a remote interval of geologic time, as a number of years, should not be expressed by the same symbols. Abbreviations for numbers of years, without reference to the present, are informal (e.g., y or yr for years; my, m.y., or m.yr. for millions of years; and so forth, as preference dictates). For example, boundaries of the Late Cretaceous Epoch currently are calibrated at 63 Ma and 96 Ma, but the interval of time represented by this epoch is 33 m.y.».\n↑ «Time Units». Geological Society of America. http://www.geosociety.org/TimeUnits/. Ανακτήθηκε στις 17 Φεβρουαρίου 2010.\nΣτο λήμμα αυτό έχει ενσωματωθεί κείμενο από το λήμμα Year της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://www.wikipedia.gr/w/index.php?title=Έτος&oldid=6699594"


Προελαύνει ο συριακός στρατός στην Ιντλίμπ — ΣΚΑΪ (www.skai.gr)\nΟι δυνάμεις του συριακού καθεστώτος ανέκτησαν την Κυριακή μια κοινότητα στη βορειοδυτική Συρία, καταγράφοντας την πρώτη τους εδαφική κατάκτηση εδώ και χρόνια στην επαρχία Ιντλίμπ, όπου τουλάχιστον 60 άνθρωποι έχασαν τη ζωή τους στις εχθροπραξίες, σύμφωνα με μια ΜΚΟ.\nΔημοσίευση: 12/08/2019 - 02:44 Τελευταία ενημέρωση: 12/08/2019 - 02:44\nΡωσικές συστοιχίες αντιαεροπορικής άμυνας άνοιξαν πυρ χθες βράδυ εναντίον τηλεκατευθυνόμενων μη επανδρωμένων αεροσκαφών προερχόμενων από το προπύργιο των τζιχαντιστών πάνω από τη ρωσική στρατιωτική βάση Χμάιμιμ, στη γειτονική επαρχία της Λαττάκειας, ανέφεραν το Συριακό Παρατηρητήριο Ανθρωπίνων Δικαιωμάτων και η συριακή κρατική τηλεόραση.\nΗ επαρχία Ιντλίμπ, στο βορειοδυτικό τμήμα της εμπόλεμης Συρίας, και κοινότητες γύρω από αυτή, που βρίσκονται στα χέρια των τζιχαντιστών και κάποιων οργανώσεων ανταρτών, στις γειτονικές επαρχίες της Χάμας, του Χαλεπιού και της Λαττάκειας, είναι ο στόχος βομβαρδισμών της αεροπορίας και του πυροβολικού του καθεστώτος και των ρώσων συμμάχων του τους τελευταίους\nτρεις και πλέον μήνες.\nTags: Συριακός στρατός, Συρία


Θάρρος > Blog > Άρθρα-Απόψεις > Κώστας Στόκκος διευθυντής ΜΕΘ Κοζάνης: “Πράγματα (πράγματα που δεν έγιναν) και θαύματα (αν γίνουν).\nΟ Κώστας Στόκκος διευθυντής ΜΕΘ Κοζάνης σχολιάζει τις ελλείψεις στα νοσοκομεία, τα κρεβάτια στις ΜΕΘ, και άλλα πολλά...\n“Όπως πολύ καλά γνωρίζετε, σε όλα τα νοσοκομεία της επικράτειας υπάρχουν τεράστιες υγειονομικές ανάγκες λόγω της πανδημίας, για τις οποίες δεν επαρκεί το υγειονομικό προσωπικό με αποτέλεσμα την υποθεραπεία των ασθενών και την εκτόξευση της νοσηρότητας και της θνητότητας τους. Το γεγονός αυτό έχει αναδειχθεί ακόμα και σε επιστημονικά άρθρα (μελέτη Τσιόδρα) αλλά έχει καταγγελθεί σε κάθε τόνο και από συλλογικά όργανα νοσοκομειακών γιατρών αλλά και από νοσοκομειακούς γιατρούς κατά μόνας.\nΚαι δεν φτάνουν όλα αυτά , διαβάσαμε πρόσφατα και μια απάντηση της ΥΠΟΥΡΓΟΥ ΥΓΕΙΑΣ κ.ΓΚΑΓΚΑ προς την Βουλή ,ότι εχει μετακινηθεί αναισθησιολόγος από το νοσοκομείο της ΕΔΕΣΣΑΣ και καλύπτει εφημερίες στο ΜΑΜΑΤΣΕΙΟ ΚΟΖΑΝΗΣ… Όσο τον είδατε εσείς αυτόν τον αναισθησιολόγο άλλο τόσο και εμείς..\nΕλπίζω να έχετε κρατήσει καμία φωτογραφία του εσείς που τον αναφέρετε διότι εμείς , ούτε που τον έχουμε δει από μακριά με τα κιάλια.. Είναι δυνατόν η υπουργός υγείας να έχει τόσο λάθος πληροφόρηση;\nEίναι άραγε το παιχνίδι στημένο; Kαι ποίοι το έστησαν και πότε;”\nTags: ΝοσοκομείαΝοσοκομείο Κοζάνηςυγειονομικό προσωπικό\nΜιχάλης Παπαδόπουλος: Υλοποιούμε περισσότερα από όσα υποσχεθήκαμε και συνεχίζουμε...\nΜεσουρανήματα και συντρίμμια - Μέρος Α


Ό,τι χειρότερο να σε χλευάζουν ότι θα... πέσεις !\tFeatured\nΟ 49χρονος τεχνικός αναφέρθηκε ακόμη στις καλύτερες και χειρότερες στιγμές του στον Παναθηναϊκό, στο γεγονός ότι οι "πράσινοι" έχουν φτάσει σε σημείο να γνωρίζουν το... χλευασμό των αντιπάλων τους λόγω των οικονομικών προβλημάτων, ενώ μίλησε έξω απ' τα δόντια και για το θέμα του Τσάβες.\n"Όταν κάποιος έρχεται σε μία ομάδα όπως ο Παναθηναϊκός θέλει να κατακτήσει τίτλους να αφήσει το στίγμα του. Δυστυχώς με όλα αυτά τα προβλήματα έγινα κι εγώ μέρος του προβλήματος", τόνισε αρχικά ο Ουζουνίδης στη NOVA και πρόσθεσε για την έως τώρα πορεία των "πράσινων": "Έχω πει ότι δεν είμαι από αυτούς που ψάχνουν δικαιολογίες και άλλοθι. Θα περίμενα αγωνιστικά να είχαμε κάνει καλύτερα πράγματα φέτος. Όχι πέρσι. Μία επιπόλαιη ενέργεια κάποιου μας στέρησε τη δεύτερη θέση. Είχαμε ένα πολύ καλό γκρουπ. Με τα προβλήματα αναγκαστήκαμε να χάσουμε τους παίκτες. Ήρθαν πολλοί νέοι παίκτες που όμως ήρθαν σε μία περίεργη κατάσταση. Για αυτό πρέπει να είμαστε πιο επιφυλακτικοί. Προσπαθούμε να κρατηθούμε βοηθώντας ο ένας τον άλλον. Η αλήθεια είναι πως δεν είναι εύκολο. Ο στόχος δεν είναι πλέον το αγωνιστικό αλλά να υπάρχει επόμενη μέρα για τον Παναθηναϊκό. Αυτή την στιγμή είμαστε μόνο στο... όνομα. Λέμε καμιά φορά καλύτερα να σε βρίζουν παρά να σε κοροϊδεύουν. Πλέον όπου πάμε μας χλευάζουν. Πρέπει να το κοιτάξουν οι άνθρωποι της ομάδας, γιατί δεν μπορεί να χλευάζεται ο Παναθηναϊκός όπου πηγαίνει να παίξει".\nΚαι πρόσθεσε: "Η χειρότερη στιγμή για μένα είναι να πηγαίνεις στο γήπεδο και να σε χλευάζουν ότι θα πέσεις. Υπάρχει χειρότερο πράγμα από το να κοροϊδεύουν μία ομάδα όπως ο Παναθηναϊκός όπου πηγαίνει να παίξει. Είναι το όνομα του συλλόγου τέτοιο. Οι νίκες στα ντέρμπι είναι οι καλύτερες στιγμές. Στο δεύτερο μισό της σεζόν ο κόσμος ευχαριστιόταν να βλέπει τον Παναθηναϊκό".\n"ΕΙΧΑΜΕ ΕΝΑ ΚΑΛΟ ΓΚΡΟΥΠ"\nΣτη συνέχεια ο 49χρονος τεχνικός αναφέρθηκε στα όσα έγιναν την περσινή χρονιά και το καλοκαίρι: "Με το που τελείωσε η περσινή σεζόν πως θέλουμε να κρατήσουμε την ομάδα και να κάνουμε κάποιες προσθήκες. Δυστυχώς από την μεταγραφική περίοδο του Γενάρη αρχίσαμε να πηγαίνουμε προς τα κάτω. Θεωρώ ότι πέρσι είχαμε ένα πάρα πολύ καλό γκρουπ. Στόχος μας ήταν να κρατηθεί το γκρουπ και το είχε δηλώσει και ο μεγαλομέτοχος. Θα είχαμε μία ομάδα που θα διεκδικούσε πράγματα. Ξεκίνησε η σεζόν με φυγή βασικών παικτών. Για μένα έχουν έρθει καλοί παίκτες, αλλά δεν είναι εύκολο να μπουν στην ομάδα. Μπορεί όσοι είναι έξω να κάνουν την κριτική τους, αλλά είναι τελείως διαφορετικό να είσαι μέσα στο πρόβλημα. Όλοι όσοι είναι εδώ προσπαθούν να κάνουν το καλύτερο δυνατό. Θα ήταν τελείως διαφορετικά όλα αν πηγαίναμε μόνο να κάνουμε προπόνηση. Βλέπετε και στον Τύπο ότι αυτό που μας απασχολεί είναι ποιος θα κάνει προσφυγή".\n"ΔΕΝ ΜΠΟΡΟΥΣΑΜΕ ΚΑΤΙ ΚΑΛΥΤΕΡΟ"\nΣυνεχίζοντας τις τοποθετήσεις του ο Ουζουνίδης, αναφέρθηκε στο πως βιώνουν οι παίκτες την όλη κατάσταση και το θέμα των πιθανών προσφυγών. "Οι παίκτες είναι επαγγελματίες. Ακόμα και αν κάποιος φύγει και κάνει προσφυγή είναι επαγγελματίες, δεν θα κατηγορήσω κάποιος. Οι παίκτες δεν ξύπνησαν ένα πρωί και είπαν είμαι Παναθηναϊκός. Εμείς δεν μπορούσαμε να κάνουμε κάτι καλύτερο για τον τρόπο πληρωμής. Ελπίζω να το εκτιμήσουν αυτό. Το να στερηθώ εγώ έναν μισθό ή ένας ποδοσφαιριστής δεν είναι θέμα. Έχουμε παιδιά που θα εκτιμήσουν τους ανθρώπους που τους περιποιούνται, τους ετοιμάζουν το φαγητό τους και τους προσέχουν".\n"ΜΕ ΑΠΟΓΟΗΤΕΥΣΕ Ο ΤΣΑΒΕΣ"\nΜιλώντας για το θέμα του Τσάβες, ο Ουζουνίδης σχολίασε πως "...ο Αντρές μετά το ματς με τον Ατρόμητο ήρθε και μου ζήτησε άδεια. Του είπα πως δεν μπορώ να δώσω εγώ άδεια σε κάποιον παίκτη. Μάλιστα, επειδή παραπονέθηκε πως δεν είναι καλά, είπαμε να εξεταστεί ξανά, αλλά αυτό δεν έγινε. Είναι αντι-επαγγελματικό αυτό που έκανε και έφυγε. Αυτό που έχουμε εμείς ως ενημέρωση είναι ότι έχει κάποιο πρόβλημα. Με απογοήτευσε γιατί περιμέναμε πολλά από αυτόν. Επενδύσαμε πολλά σε αυτόν. Οι τραυματισμοί είναι μέσα στο πρόγραμμα, αλλά τον περιμέναμε να είναι απολύτως καλά. Δεν περίμενα ότι θα έκανε μια τέτοια κίνηση. Είναι πολύ λεπτό το θέμα και πρέπει να περιμένουμε".\nΓια το κυριακάτικο (3/12) ματς με τον Πανιώνιο, υπογράμμισε πως "...τα δύο τελευταία χρόνια έχει ξεφύγει. Αγωνιστικά έχει αλλάξει επίπεδο. Θεωρείται ως μία ομάδα που είναι στην πεντάδα του πρωταθλήματος. Πιστεύω πως και φέτος θα είναι εκεί. Έχουν κάποια προβλήματα όμως είναι ομάδα που έχει διάρκεια. Ξέρω πως αφού παίζουν εναντίον μου θα είναι ακόμα καλύτεροι. Περιμένουμε πολύ δύσκολο παιχνίδι",\n...ενώ για τις αλλαγές στο Περιστέρι, είπε: "Για μένα δεν υπάρχουν πάνω από 2-3 παίκτες που εκτός έδρας φτάσανε στο 60%-70% των δυνατοτήτων τους. Θα μπορούσαμε από κάποιες φάσεις να κερδίσουμε όμως αυτό δεν είναι το θέμα. Η απόδοση δεν ήταν αυτή που έπρεπε. Θα το έκανα και στην Τρίπολη αλλά επηρεάστηκα από τον Ολυμπιακό. Και 3-0 να κερδίζαμε την ΑΕΚ θα έκανα τις αλλαγές".\n"ΤΩΡΑ ΕΙΜΑΙ ΕΔΩ..."\nΣτη συνέχεια ο Ουζουνίδης μίλησε και για τα δημοσιεύματα και τις πληροφορίες περί ενδιαφέροντος από άλλη ελληνική ομάδα: "Δημοσιεύματα μπορούν να βγαίνουν. Εσείς κάνετε τη δουλειά σας κι εγώ κάνω τη δική μου. Τώρα είμαι εδώ. Θα μπορούσα να το κάνω το καλοκαίρι και για την Ελλάδα και για το εξωτερικό. Το σίγουρο είναι πως αν δεν αλλάξουν κάποια πράγματα δεν μπορείς να πεις είναι αυτό. Εγώ είμαι εδώ και προσπαθώ να δώσω τον καλύτερό μου εαυτό".\nΌσο για την ευχή που θα έκανε: "Θα ήθελα να βρεθεί μία λύση για τον σύλλογο...".\nMore in this category: « Βιγιαφάνιες και Μολίνς πίνουν το ποτό των... Μέσι, Σουάρες! Η κακοκαιρία... τινάζει στον αέρα ματς της Super League »


Άγρια κόντρα ΝΔ - ΣΥΡΙΖΑ για τα εξοπλιστικά προγράμματα - Newpost.gr\nτου Newsroom Δημοσίευση 30 Δεκεμβρίου 2013, 17:26 Άγρια κόντρα ΝΔ - ΣΥΡΙΖΑ για τα εξοπλιστικά προγράμματα\nΣφοδρή αντιπαράθεση ξέσπασε μεταξύ Νέας Δημοκρατίας και ΣΥΡΙΖΑ με αφορμή τη δικαστική έρευνα για τα εξοπλιστικά προγράμματα.\n«Εξακολουθεί να σιωπά η κυβέρνηση, αν και η κοινωνία βοά μετά από όσα ομολόγησε ο πρώην Αναπληρωτής Γενικός Διευθυντής Εξοπλισμών του Υπουργείου Εθνικής Άμυνας Αντώνης Κάντας» δήλωσε ο υπεύθυνος του Τομέα Άμυνας της Κ.Ο. του ΣΥΡΙΖΑ, Θοδωρής Δρίτσας, επισημαίνοντας: «Σιγή ασυρμάτου από ΝΔ και ΠΑΣΟΚ. Ίσως κάποιοι να επιβεβαιώνουν ότι … η σιωπή είναι χρυσός;».\n«Και η υποκρισία έχει τα όριά της! Ας ρωτήσει ο κ. Δρίτσας το γραφείο του κ. Τσίπρα να τον ενημερώσουν σε ποιες νευραλγικές θέσεις του ΣΥΡΙΖΑ βρίσκονται πλέον όλοι οι στενοί συνεργάτες του Άκη Τσοχατζόπουλου και του κ. Κάντα. Επίσης ας ρωτήσει το ίδιο γραφείο για να μάθει ποιοι παρουσίαζαν το βιβλίο του Αντώνη Κάντα, εξυμνώντας το έργο του...» απάντησε η ΝΔ.\n«Καταπληκτικό! Πέντε μέρες μετά, το γραφείο τύπου της ΝΔ, προφανώς και η κυβέρνηση, το μόνο που έχει να πει για τις ομολογίες του Κάντα είναι ότι ... φταίει ο ΣΥΡΙΖΑ. Υποκρισία είναι να αποφεύγεις τις ευθύνες σου κι όταν μάλιστα αυτό χαρακτηρίζει μια Κυβέρνηση και κόμματα που κυβερνούν, τότε όλοι καταλαβαίνουν... Θα μας πουν τουλάχιστον αν τα πρόσωπα και οι εταιρείες που έδωσε ο Κάντας εξακολουθούν να συναλλάσσονται με το Ελληνικό Δημόσιο;» σχολίασε ο κ. Δρίτσας για να προσθέσει στη συνέχεια η ΝΔ:\n«Για όλα τα θέματα που σχετίζονται με συνεργάτες του κ. Τσοχατζόπουλου, τις απαντήσεις τις έχει πλέον ο κ. Τσίπρας.\nΑς τον ρωτήσει».


Η πανίσχυρη Mercedes-Benz G63 Brabus 900 'Rocket Edition' βάζει τα γυαλιά στα περισσότερα από τα επονομαζόμενα supercars με τους 900 ίππους και τα 3,7 δευτερόλεπτα για το '0-100'. 18/6\nΤη δεύτερη αμιγώς ηλεκτροκίνητη πρόταση της MINI θα αποτελέσει το πρωτότυπο Rocketman το οποίο αναμένεται να περάσει στην παραγωγή το 2022.\nΗ MCN δημοσίευσε μια φωτογραφία αναγνώστη που δείχνει το επερχόμενο Triumph Rocket III να δοκιμάζεται στον δρόμο. Spy pics δοκιμών του νέου Rocket είχαμε δει και στο παρελθόν, όμως το ενδιαφέρον εδώ είναι πως η συγκεκριμένη μοτοσυκλέτα δείχνει να μην είναι το limited edition TFC, αλλά ένα μοντέλο μαζικότερης παραγωγής.\nΤο Motorcycle.com έδωσε στην δημοσιότητα μια σειρά φωτογραφιών, στις οποίες εμφανίζεται η μοτοσυκλέτα σε διαδικασία δοκιμών στον δρόμο. Παρά το ότι παρατηρούνται κάποιες συσκευές μέτρησης και καταγραφής δεδομένων στη ουρά και στο ρεζερβουάρ του μοντέλου (έχει και laptop!), η εντύπωση που δίνεται είναι ότι πρόκειται για μια μοτοσυκλέτα στο τελικό στάδιο της εξέλιξης της.\nΣε συνέδριο αντιπροσώπων της Triumph που πραγματοποιήθηκε πριν λίγο καιρό, παρουσιάστηκαν κάποιες διαφάνειες που απεικόνιζαν μια μοτοσυκλέτα, η οποία φέρεται ως το νέο Rocket III μοντέλο. Ομως πέρα από τις διαφάνειες, επί σκηνής εμφανίστηκε, "ολοζώντανο" το νέο μοντέλο!\nMINI Rocketman Concept: Νέα έκδοση με Βρετανικό στυλ\nΤο Βρετανικό brand premium οχημάτων MINI, θα αποκαλύψει τη νέα έκδοση μιας εντυπωσιακής μελέτης μικρού αυτοκινήτου που παρουσιάστηκε για πρώτη φορά στο Σαλόνι της Γενεύης 2011. Η νέα σχεδίαση του MINI Rocketman Concept συνδυάζει καινοτόμες ιδέες για ένα σύγχρονο αστικό μέσο μετακίνησης με την κλασική Βρετανική αισθητική.